text:
αέρα στις ονομαστικές στροφές και για πλήρες φορτίο. Η στατική διαφορική πίεση του περιορισμού μετράται στη θέση και με τα καθορισμένα σημεία στροφών και ροπής που έχει καθορίσει ο κατασκευαστής. Εάν ο κατασκευαστής δεν έχει καθορίσει θέση μέτρησης, η πίεση αυτή μετράται ανάντη οποιασδήποτε σύνδεσης του στροβιλοσυμπιεστή ή του συστήματος ανακυκλοφορίας καυσαερίων με το σύστημα αέρα εισαγωγής. Εάν ο κατασκευαστής δεν έχει καθορίσει σημεία στροφών και ροπής, η πίεση αυτή μετράται ενώ ο κινητήρας αποδίδει μέγιστη ισχύ.
 6.5. Σύστημα εξάτμισης του κινητήρα
 Χρησιμοποιείται το σύστημα εξάτμισης που είναι εγκατεστημένο στον κινητήρα ή άλλο σύστημα αντιπροσωπευτικό μιας τυπικής διάταξης κατά τη χρήση. Για διατάξεις μετεπεξεργασίας, ο περιορισμός εξάτμισης ορίζεται από τον κατασκευαστή σύμφωνα με τις συνθήκες μετεπεξεργασίας (επίπεδο ωρίμανσης/γήρανσης και επίπεδο αναγέννησης/φόρτισης). Το σύστημα εξάτμισης συμμορφώνεται με τις απαιτήσεις για τη δειγματοληψία καυσαερίων όπως καθορίζονται στην παράγραφο 9.3. Χρησιμοποιείται σύστημα εξάτμισης του κινητήρα ή σύστημα εργαστηριακής δοκιμής που παρουσιάζει στατική αντίθλιψη καυσαερίων που κυμαίνεται από το 80 έως το 100 τοις εκατό του μέγιστου περιορισμού καυσαερίων στις στροφές και τη ροπή του κινητήρα που καθορίζονται από τον κατασκευαστή. Εάν ο μέγιστος περιορισμός είναι έως 5 kPa, το καθορισμένο σημείο δεν θα απέχει λιγότερο από 1,0 kPa από τον μέγιστο περιορισμό. Εάν ο κατασκευαστής δεν έχει καθορίσει σημεία στροφών και ροπής, η πίεση αυτή μετράται ενώ ο κινητήρας αποδίδει μέγιστη ισχύ.
 6.6. Κινητήρας με σύστημα μετεπεξεργασίας καυσαερίων
 Αν ο κινητήρας είναι εφοδιασμένος με σύστημα μετεπεξεργασίας καυσαερίων, τότε ο σωλήνας εξάτμισης πρέπει να έχει την ίδια διάμετρο με τις εν χρήσει διαμέτρους τεσσάρων τουλάχιστον σωλήνων ανάντη του τμήματος επέκτασης που περιέχει τη διάταξη μετεπεξεργασίας. Η απόσταση από τη φλάντζα της πολλαπλής εξάτμισης ή από το στόμιο εξαγωγής του στροβιλοσυμπιεστή μέχρι το σύστημα μετεπεξεργασίας καυσαερίων πρέπει να είναι η ίδια όπως στο σχέδιο του οχήματος ή εντός των ορίων της απόστασης που ορίζεται στις προδιαγραφές του κατασκευαστή. Η αντίθλιψη ή ο στραγγαλισμός εξάτμισης πρέπει να πληροί τα ίδια με τα ανωτέρω κριτήρια, και μπορεί να ρυθμίζεται με βαλβίδα. Το δοχείο της διάταξης μετεπεξεργασίας μπορεί να απομακρύνεται κατά τη διάρκεια των ομοιωμάτων δοκιμών και κατά τη χάραξη της καμπύλης λειτουργίας του κινητήρα, και να αντικαθίσταται με ισοδύναμο δοχείο που να διαθέτει υποστήριξη ανενεργού καταλύτη.
 Οι εκπομπές που μετρούνται κατά τη διάρκεια του κύκλου δοκιμής είναι αντιπροσωπευτικές των εκπομπών σε πραγματικές συνθήκες. Στην περίπτωση κινητήρα εφοδιασμένου με σύστημα μετεπεξεργασίας καυσαερίων που απαιτεί την κατανάλωση αντιδραστηρίου, το αντιδραστήριο που χρησιμοποιείται για όλες τις δοκιμές δηλώνεται από τον κατασκευαστή.
 Για τους κινητήρες που είναι εφοδιασμένοι με συστήματα μετεπεξεργασίας καυσαερίων τα οποία λειτουργούν με βάση την σπάνια (περιοδική) αναγέννηση, όπως περιγράφεται στην παράγραφο 6.6.2, τα αποτελέσματα των εκπομπών προσαρμόζονται ώστε να λαμβάνεται υπόψη η αναγέννηση. Στην περίπτωση αυτή, η μέση εκπομπή εξαρτάται από τη συχνότητα της αναγέννησης σε σχέση με το κλάσμα των δοκιμών κατά τη διάρκεια του οποίου γίνεται η αναγέννηση. Τα συστήματα μετεπεξεργασίας με συνεχή αναγέννηση, σύμφωνα με το σημείο 6.6.1, δεν απαιτούν ειδική διαδικασία δοκιμής.
 6.6.1. Συνεχής αναγέννηση
 Για τα συστήματα μετεπεξεργασίας καυσαερίων που βασίζονται σε διαδικασία συνεχούς αναγέννησης, οι εκπομπές μετρούνται σε σύστημα μετεπεξεργασίας που


text:
έχει σταθεροποιηθεί ώστε η συμπεριφορά των εκπομπών να είναι επαναλαμβανόμενη. Η διαδικασία αναγέννησης εκτελείται τουλάχιστον μια φορά κατά τη δοκιμή θερμής εκκίνησης NRTC ή κύκλου κατά βαθμίδες (RMC) και ο κατασκευαστής δηλώνει τις κανονικές συνθήκες υπό τις οποίες πραγματοποιείται η εν λόγω αναγέννηση (φορτίο αιθάλης, θερμοκρασία, αντίθλιψη καυσαερίων κ.λπ.) Για να αποδειχθεί ότι η διαδικασία αναγέννησης είναι συνεχής διενεργούνται τρεις τουλάχιστον δοκιμές θερμής εκκίνησης NRTC ή κύκλου κατά βαθμίδες (RMC). Στην περίπτωση της δοκιμής θερμής εκκίνησης NRTC, ο κινητήρας θερμαίνεται σύμφωνα με την παράγραφο 7.8.2.1., εμποτίζεται σύμφωνα με την παράγραφο 7.4.2. και τότε πραγματοποιείται η πρώτη δοκιμή θερμής εκκίνησης NRTC. Οι επόμενες δοκιμές θερμής εκκίνησης NRTC ξεκινούν μετά την εμβάπτιση σύμφωνα με την παράγραφο 7.4.2. Κατά τη διάρκεια των δοκιμών καταγράφονται η θερμοκρασία και η πίεση των καυσαερίων (θερμοκρασία πριν και μετά το σύστημα μετεπεξεργασίας, αντίθλιψη καυσαερίων κ.λπ.). Το σύστημα μετεπεξεργασίας θεωρείται ικανοποιητικό εάν οι συνθήκες που δηλώνει ο κατασκευαστής εμφανίζονται κατά τη διάρκεια της δοκιμής για επαρκές χρονικό διάστημα και τα αποτελέσματα των εκπομπών δεν σκεδάζονται σε ποσοστό μεγαλύτερο του ±25% ή 0,005 g/kWh, ανάλογα με το ποια τιμή είναι μεγαλύτερη. Εάν το σύστημα μετεπεξεργασίας καυσαερίων διαθέτει τρόπο λειτουργίας ασφάλειας, που μεταβάλλεται σε τρόπο λειτουργίας περιοδικής (σπάνιας) αναγέννησης, ελέγχεται σύμφωνα με την παράγραφο 6.6.2. Για την ειδική αυτή περίπτωση, τα ισχύοντα όρια εκπομπών είναι δυνατόν να υπερβαίνονται και δεν σταθμίζονται.
 6.6.2. Σπάνια (περιοδική) αναγέννηση
 Η διάταξη αυτή ισχύει μόνο για κινητήρες εφοδιασμένους με συστήματα ελέγχου εκπομπών τα οποία λειτουργούν με βάση την περιοδική αναγέννηση. Η διαδικασία αυτή δεν μπορεί να εφαρμοστεί για κινητήρες που λειτουργούν βάσει κύκλου διακριτής φάσης.
 Οι εκπομπές μετριούνται σε τουλάχιστον τρεις δοκιμές θερμής εκκίνησης NRTC ή κύκλου κατά βαθμίδες (RMC), μία με αναγέννηση και δύο χωρίς αναγέννηση, σε ένα σταθεροποιημένο σύστημα μετεπεξεργασίας. Η διαδικασία αναγέννησης πραγματοποιείται τουλάχιστον μία φορά κατά τη διάρκεια της δοκιμής NRTC ή RMC. Εάν η αναγέννηση χρειάζεται πάνω από μία δοκιμή NRTC ή RMC, διαδοχικές δοκιμές NRTC ή RMC διεξάγονται και οι εκπομπές εξακολουθούν να μετρούνται χωρίς να σβήσει ο κινητήρας, έως ότου ολοκληρωθεί η αναγέννηση και υπολογιστεί ο μέσος όρος των δοκιμών. Εάν η αναγέννηση ολοκληρωθεί κατά τη διάρκεια μιας δοκιμής, η δοκιμή συνεχίζεται σε όλη τη διάρκειά της. Το όχημα μπορεί να είναι εξοπλισμένο με διακόπτη για να μπορεί να αποτρέπει ή να επιτρέπει τη διαδικασία αναγέννησης εφόσον η λειτουργία αυτή δεν επηρεάζει τη βαθμονόμηση του αρχικού κινητήρα.
 Ο κατασκευαστής δηλώνει τις κανονικές συνθήκες των παραμέτρων, υπό τις οποίες εκτελείται η διαδικασία αναγέννησης (φορτίο αιθάλης, θερμοκρασία, αντίθλιψη καυσαερίων κ.λπ.). Ο κατασκευαστής καθορίζει επίσης τη συχνότητα της αναγέννησης σε σχέση με το κλάσμα των δοκιμών κατά τη διάρκεια του οποίου γίνεται η αναγέννηση. Η ακριβής διαδικασία για τον προσδιορισμό αυτής της συχνότητας συμφωνείται από την αρμόδια για την έγκριση τύπου αρχή με βάση την ορθή τεχνική κρίση.
 Για τη δοκιμή αναγέννησης, ο κατασκευαστής παρέχει φορτισμένο σύστημα μετεπεξεργασίας. Η αναγέννηση δεν πρέπει να πραγματοποιείται κατά το στάδιο αυτό της προετοιμασίας του κινητήρα. Εναλλακτικά, ο κατασκευαστής μπορεί να πραγματοποιήσει διαδοχικές δοκιμές θερμής εκκίνησης NRTC ή RMC μέχρις ότου το σύστημα μετεπεξεργασίας να

type: contracts

jurisdiction: EU


text:
φορτιστεί. Δεν απαιτείται μέτρηση εκπομπών σε όλες τις δοκιμές.
 Οι μέσες εκπομπές μεταξύ των σταδίων αναγέννησης καθορίζονται από τον αριθμητικό μέσο διαφόρων δοκιμών θερμής εκκίνησης NRTC ή RMC, τις οποίες χωρίζει ο ίδιος κατά προσέγγιση χρόνος. Διεξάγεται τουλάχιστον μία δοκιμή θερμής εκκίνησης NRTC ή RMC όσο το δυνατόν συντομότερα πριν από τη δοκιμή αναγέννησης και μία άλλη αμέσως μετά τη δοκιμή αναγέννησης.
 Κατά τη δοκιμή αναγέννησης καταγράφονται όλα τα στοιχεία που απαιτούνται για την ανίχνευση της αναγέννησης (εκπομπές CO ή NOx, θερμοκρασία πριν και μετά το σύστημα μετεπεξεργασίας, αντίθλιψη εξάτμισης κ.λπ.). Κατά τη διάρκεια της διαδικασίας αναγέννησης μπορεί να σημειωθεί υπέρβαση των ισχυόντων ορίων εκπομπών. Η διαδικασία δοκιμής απεικονίζεται σχηματικά στο σχήμα 6.1.
 Σχήμα 6.1
 Γραφική απεικόνιση σπάνιας (περιοδικής) αναγέννησης με αριθμό μετρήσεων n και αριθμό μετρήσεων κατά τη διάρκεια της αναγέννησης nr
 Το μέσο ποσοστό ειδικών εκπομπών σε σχέση με τη θερμή εκκίνηση [g/kWh] σταθμίζεται ως εξής (βλ. σχήμα 6.1.):
 (6-3)
 όπου:
 n
 =
 αριθμός δοκιμών στις οποίες δεν πραγματοποιείται αναγέννηση,
 nr
 =
 αριθμός δοκιμών στις οποίες πραγματοποιείται αναγέννηση (τουλάχιστον μία δοκιμή),
 =
 μέσος όρος ειδικών εκπομπών από μια δοκιμή κατά την οποία δεν πραγματοποιείται αναγέννηση [g/kWh]
 =
 μέσος όρος ειδικών εκπομπών από μια δοκιμή κατά την οποία πραγματοποιείται αναγέννηση [g/kWh]
 Εάν επιλεγεί από τον κατασκευαστή και βάσει ορθής τεχνικής ανάλυσης, ο συντελεστής προσαρμογής της αναγέννησης k
 r, ο οποίος εκφράζει το μέσο ποσοστό εκπομπών, δύναται να υπολογιστεί είτε πολλαπλασιαστικά είτε προσθετικά ως εξής:
 Πολλαπλασιαστικός
 (συντελεστής προσαρμογής προς τα πάνω)
 (6-4α)
 (συντελεστής προσαρμογής προς τα κάτω)
 (6-4β)
 Προσθετικός
 (συντελεστής προσαρμογής προς τα πάνω)
 (6-5)
 (συντελεστής προσαρμογής προς τα κάτω)
 (6-6)
 Οι συντελεστές προσαρμογής προς τα πάνω πολλαπλασιάζονται ή προστίθενται για τη μέτρηση των ποσοστών εκπομπών σε όλες τις δοκιμές στις οποίες δεν πραγματοποιήθηκε αναγέννηση. Οι συντελεστές προσαρμογής προς τα κάτω πολλαπλασιάζονται ή προστίθενται για τη μέτρηση των ποσοστών εκπομπών σε όλες τις δοκιμές στις οποίες πραγματοποιήθηκε αναγέννηση. Η πραγματοποίηση αναγέννησης εντοπίζεται κατά τρόπο εμφανή κατά τη διάρκεια όλων των δοκιμών. Στην περίπτωση που δεν εντοπίζεται αναγέννηση, εφαρμόζεται ο συντελεστής προσαρμογής προς τα πάνω.
 Όσον αφορά το παράρτημα 4Β, προσαρτήματα Α.7-8 για τους υπολογισμούς των ειδικών εκπομπών πέδησης, ο συντελεστής προσαρμογής της αναγέννησης:
 α)
 εφαρμόζεται στα αποτελέσματα της σταθμισμένης δοκιμής NRTC και της δοκιμής RMC,
 β)
 μπορεί να εφαρμοστεί στους κύκλους κατά βαθμίδες και ψυχρής εκκίνησης NRTC, αν η αναγέννηση πραγματοποιείται κατά τη διάρκεια του κύκλου,
 γ)
 μπορεί να επεκταθεί σε κινητήρες που ανήκουν στην ίδια σειρά κινητήρων,
 δ)
 μπορεί να επεκταθεί σε άλλες σειρές κινητήρων που χρησιμοποιούν το ίδιο σύστημα μετεπεξεργασίας με προηγούμενη έγκριση της αρμόδιας για την έγκριση τύπου αρχής με βάση τεχνικά στοιχεία που πρέπει να παρέχονται από τον κατασκευαστή και τα οποία αποδεικνύουν ότι οι εκπομπές είναι παρόμοιες.
 Εξετάζονται οι ακόλουθες δυνατές επιλογές:
 α)
 Ένας κατασκευαστής ενδέχεται να επιλέξει να παραλείψει συντελεστές προσαρμογής για μία ή περισσότερες σειρές (ή διατάξεις) κινητήρα διότι οι επιπτώσεις της αναγέννησης είναι μικρές ή διότι δεν είναι πρακτικά δυνατό να εντοπιστεί πότε πραγματοποιούνται αναγεννήσεις. Στις περιπτώσεις αυτές δεν χρησιμοποιείται συντελεστής προσαρμογής και ο κατασκευαστής είναι υπεύθυνος να συμμορφώνεται με τα όρια


text:
εκπομπών για όλες τις δοκιμές, ανεξαρτήτως του εάν πραγματοποιείται αναγέννηση.
 β)
 Εάν ζητηθεί από τον κατασκευαστή, η αρχή έγκρισης τύπου ή η αρχή πιστοποίησης δύναται να αντιμετωπίσουν περιπτώσεις αναγέννησης διαφορετικά από ότι προβλέπεται στο στοιχείο α). Ωστόσο, η επιλογή αυτή ισχύει μόνο για περιπτώσεις αναγέννησης που λαμβάνουν χώρα εξαιρετικά σπάνια και που δεν μπορούν να αντιμετωπιστούν πρακτικά με τη χρήση των συντελεστών προσαρμογής που περιγράφονται στο στοιχείο α).
 6.7. Σύστημα ψύξης
 Σύστημα ψύξης με επαρκή ικανότητα ώστε να διατηρεί τον κινητήρα, καθώς και τις θερμοκρασίες του αέρα εισαγωγής, του ψυκτικού μέσου, του σώματος και της κεφαλής, στην κανονική θερμοκρασία λειτουργίας που καθορίζεται από τον κατασκευαστή. Δύναται να χρησιμοποιηθούν εργαστηριακός βοηθητικός εξοπλισμός ψύξης και ανεμιστήρες.
 6.8. Λιπαντικό
 Το λιπαντικό καθορίζεται από τον κατασκευαστή και είναι αντιπροσωπευτικό του λιπαντικού ελαίου που διατίθεται στην αγορά· καταγράφονται οι προδιαγραφές του λιπαντικού που χρησιμοποιείται στη δοκιμή και παρουσιάζονται μαζί με τα αποτελέσματα της δοκιμής.
 6.9. Προδιαγραφή για το καύσιμο αναφοράς
 Το καύσιμο αναφοράς προσδιορίζεται στο Παράρτημα 6, πίνακας 3.
 Η θερμοκρασία του καυσίμου πρέπει να είναι σύμφωνη με τις συστάσεις του κατασκευαστή. Η θερμοκρασία του καυσίμου πρέπει να μετράται στην είσοδο προς την αντλία έγχυσης καυσίμου ή όπως καθορίζεται από τον κατασκευαστή, ενώ θα πρέπει να καταγράφεται και το σημείο όπου έγινε η μέτρηση.
 6.10. Εκπομπές στροφαλοθαλάμου
 Απαγορεύεται η απευθείας απόρριψη εκπομπών στροφαλοθαλάμου στην ατμόσφαιρα περιβάλλοντος, με την ακόλουθη εξαίρεση: οι κινητήρες που είναι εφοδιασμένοι με στροβιλοσυμπιεστές, αντλίες, φυσητήρες ή υπερπληρωτές για την επαγωγή αέρα μπορούν να απορρίπτουν εκπομπές στροφαλοθαλάμου στην ατμόσφαιρα περιβάλλοντος, αν οι εκπομπές προστίθενται στις εκπομπές καυσαερίου (είτε με φυσικό είτε με μαθηματικό τρόπο) κατά τη διάρκεια όλων των δοκιμών εκπομπής. Οι κατασκευαστές, εκμεταλλευόμενοι την εξαίρεση αυτή, πρέπει να εγκαθιστούν τους κινητήρες κατά τρόπο ώστε όλες οι εκπομπές στροφαλοφόρου θαλάμου να μπορούν να δρομολογούνται στο σύστημα δειγματοληψίας εκπομπών. Για τους σκοπούς της παρούσας παραγράφου, οι εκπομπές στροφαλοθαλάμου που δρομολογούνται στα ανάντη της μετεπεξεργασίας καυσαερίων κατά τη διάρκεια όλης της λειτουργίας δεν θεωρείται ότι απορρίπτονται απευθείας στην ατμόσφαιρα περιβάλλοντος.
 Οι εκπομπές ανοιχτού στροφαλοθαλάμου δρομολογούνται στο σύστημα εξάτμισης για μέτρηση των εκπομπών, ως εξής:
 α)
 Οι σωληνώσεις πρέπει να είναι από υλικά ηλεκτρικώς αγώγιμα, με λεία τοιχώματα και να μην αντιδρούν με τις εκπομπές στροφαλοθαλάμου. Το μήκος των σωλήνων είναι το μικρότερο δυνατό.
 β)
 Ο αριθμός των καμπυλών στις εργαστηριακές σωληνώσεις του στροφαλοθαλάμου είναι ο μικρότερος δυνατός και η ακτίνα τυχόν αναπόφευκτων καμπυλών η μέγιστη δυνατή.
 γ)
 Οι εργαστηριακές σωληνώσεις εξάτμισης του στροφαλοθαλάμου πληρούν τις προδιαγραφές του κατασκευαστή του κινητήρα για την αντίθλιψη στροφαλοθαλάμου.
 δ)
 Οι σωληνώσεις εξάτμισης του στροφαλοθαλάμου συνδέονται στον κύριο αγωγό καυσαερίου κατάντη οποιουδήποτε συστήματος μετεπεξεργασίας καυσαερίου, κατάντη κάθε περιορισμού εξάτμισης και επαρκώς ανάντη κάθε καθετήρα δειγματοληψίας ώστε να εξασφαλισθεί πλήρης ανάμειξη με το καυσαέριο του κινητήρα πριν από τη δειγματοληψία. Ο σωλήνας της εξάτμισης στροφαλοθαλάμου επεκτείνεται στο ελεύθερο ρεύμα της εξάτμισης ώστε να αποφευχθούν επιδράσεις οριακού στρώματος και να διευκολυνθεί η ανάμειξη. Η έξοδος του σωλήνα της εξάτμισης στροφαλοθαλάμου μπορεί να προσανατολιστεί σε οποιαδήποτε κατεύθυνση συναφή με την παροχή πρωτογενούς καυσαερίου.
 7. ΔΙΑΔΙΚΑΣΙΕΣ ΔΟΚΙΜΗΣ
 7.1. Εισαγωγή
 Η παρούσα παράγραφος περιγράφει


text:
τον προσδιορισμό των ειδικών εκπομπών πέδησης αέριων και σωματιδιακών ρύπων για κινητήρες που υποβάλλονται σε δοκιμή. Σε δοκιμή υποβάλλεται η διάταξη μητρικού κινητήρα της σειράς κινητήρων, όπως προσδιορίζεται στην παράγραφο 5.2.
 Η εργαστηριακή δοκιμή εκπομπών αποτελείται από μέτρηση εκπομπών και άλλων παραμέτρων για τους κύκλους δοκιμής που προσδιορίζονται στο παρόν παράρτημα. Εξετάζονται τα ακόλουθα ζητήματα (στο παρόν παράρτημα 4Β):
 α)
 Οι εργαστηριακές διατάξεις μέτρησης των ειδικών εκπομπών πέδησης (παράγραφος 7.2.)
 β)
 Οι διαδικασίες επαλήθευσης πριν και μετά τη δοκιμή (παράγραφος 7.3.)
 γ)
 Οι κύκλοι δοκιμής (παράγραφος 7.4.)
 δ)
 Η γενική ακολουθία δοκιμής (παράγραφος 7.5.)
 ε)
 Ο σχεδιασμός του διαγράμματος ισχύος του κινητήρα (παράγραφος 7.6.)
 στ)
 Η παραγωγή του κύκλου δοκιμής (παράγραφος 7.7.)
 ζ)
 Η ειδική διαδικασία εκτέλεσης του κύκλου δοκιμής (παράγραφος 7.8.)
 7.2. Αρχές για τη μέτρηση των εκπομπών
 Για τη μέτρηση των ειδικών εκπομπών πέδησης, η λειτουργία του κινητήρα εκτελείται με τους κύκλους δοκιμής που ορίζονται στην παράγραφο 7.4., κατά περίπτωση. Η μέτρηση των ειδικών εκπομπών πέδησης απαιτεί τον προσδιορισμό της μάζας των ρύπων στα καυσαέρια (ήτοι, HC, NMHC, CO, NOx και PM) και του σχετικού έργου κύκλου του κινητήρα.
 7.2.1. Μάζα του στοιχείου
 Η συνολική μάζα κάθε στοιχείου προσδιορίζεται καθ’ όλη τη διάρκεια του εφαρμοζόμενου κύκλου δοκιμής με τις ακόλουθες μεθόδους:
 7.2.1.1. Συνεχής δειγματοληψία
 Στη συνεχή δειγματοληψία, η συγκέντρωση των συστατικών μετράται συνεχώς από το πρωτογενές ή το αραιωμένο καυσαέριο. Η συγκέντρωση αυτή πολλαπλασιάζεται με τον ρυθμό συνεχούς ροής (πρωτογενούς ή αραιωμένου) καυσαερίου στη θέση δειγματοληψίας της εκπομπής ώστε να προσδιοριστεί ο ρυθμός ροής μάζας του συστατικού. Η εκπομπή του συστατικού αθροίζεται συνεχώς σε όλο τον κύκλο δοκιμής. Το άθροισμα είναι η συνολική μάζα του εκπεμπόμενου συστατικού.
 7.2.1.2. Δειγματοληψία παρτίδας
 Στη δειγματοληψία παρτίδας, ένα δείγμα πρωτογενούς ή αραιωμένου καυσαερίου εξάγεται συνεχώς και αποθηκεύεται για μεταγενέστερη μέτρηση. Το εξαχθέν δείγμα είναι αναλογικό του ρυθμού ροής πρωτογενούς ή αραιωμένου καυσαερίου. Παραδείγματα δειγματοληψίας παρτίδας είναι η συλλογή αραιωμένων αέριων συστατικών σε σάκο και η συλλογή σωματιδίων (PM) σε φίλτρο. Η μέθοδος υπολογισμού των εκπομπών είναι κατ’ αρχήν η εξής: οι συγκεντρώσεις από τις δειγματοληψίες παρτίδας πολλαπλασιάζονται με τη συνολική μάζα καυσαερίων ή τη ροή μάζας (πρωτογενούς ή αραιωμένου καυσαερίου) από την οποία εξάχθηκαν κατά τη διάρκεια του κύκλου δοκιμής. Το προϊόν αυτό είναι η συνολική μάζα ή η ροή μάζας του εκπεμπόμενου συστατικού. Για τον υπολογισμό της συγκέντρωσης σωματιδίων, τα σωματίδια που επικάθονται σε φίλτρο από αναλογικώς εξαχθέν καυσαέριο διαιρούνται διά του ποσού του φιλτραρισμένου καυσαερίου.
 7.2.1.3. Συνδυασμένη δειγματοληψία
 Επιτρέπεται οποιοσδήποτε συνδυασμός συνεχούς δειγματοληψίας και δειγματοληψίας παρτίδας (π.χ. σωματιδιακές εκπομπές με δειγματοληψία παρτίδας και αέριες εκπομπές με συνεχή δειγματοληψία).
 Στο ακόλουθο σχήμα παρουσιάζονται δύο πτυχές των διαδικασιών δοκιμής για τη μέτρηση των εκπομπών: οι εξοπλισμοί με τις γραμμές δειγματοληψίας πρωτογενούς και αραιωμένου καυσαερίου και οι πράξεις που απαιτούνται για τον υπολογισμό των εκπομπών ρύπων σε κύκλους δοκιμής σταθερών συνθηκών και μεταβλητών συνθηκών (σχήμα 7.1.)
 Σχήμα 7.1
 Διαδικασίες δοκιμής για τη μέτρηση των εκπομπών
 Σημείωση σχετικά με το σχήμα 7.1.: Ο όρος «δειγματοληψία σωματιδίων μερικής ροής» περιλαμβάνει την αραίωση μερικής ροής για την εξαγωγή μόνο πρωτογενών καυσαερίων με σταθερό ή μεταβλητό λόγο


text:
αραίωσης.
 7.2.2. Προσδιορισμός έργου
 Το έργο προσδιορίζεται κατά τον κύκλο δοκιμής πολλαπλασιάζοντας συγχρόνως τις στροφές και τη ροπή πέδησης ώστε να υπολογιστούν στιγμιαίες τιμές της ισχύος πέδησης του κινητήρα. Η ισχύς πέδησης του κινητήρα ενσωματώνεται καθ’ όλη τη διάρκεια του κύκλου δοκιμής για τον προσδιορισμό του συνολικού έργου.
 7.3. Επαλήθευση και βαθμονόμηση
 7.3.1. Διαδικασίες πριν τη δοκιμή
 7.3.1.1. Προετοιμασία
 Για την επίτευξη σταθερών συνθηκών, το σύστημα δειγματοληψίας και ο κινητήρας προετοιμάζονται πριν από την έναρξη μιας ακολουθίας δοκιμής όπως προσδιορίζεται στις παραγράφους 7.3. και 7.4. Η προετοιμασία για την ψύξη του κινητήρα ενόψει μιας δοκιμής ψυχρής εκκίνησης μεταβατικών συνθηκών αναφέρεται συγκεκριμένα στην παράγραφο 7.4.2.
 7.3.1.2. Επαλήθευση της επιμόλυνσης με υδρογονάνθρακες
 Εάν υπάρχει οποιαδήποτε ένδειξη ουσιαστικής επιμόλυνσης του συστήματος μέτρησης καυσαερίων με υδρογονάνθρακες, η επιμόλυνση με υδρογονάνθρακες δύναται να ελεγχθεί με αέριο μηδενισμού και να διορθωθεί τυχόν απρόβλεπτη απόκλιση. Εάν πρέπει να ελεγχθεί η ποσότητα της επιμόλυνσης του συστήματος μέτρησης και του συστήματος υδρογονανθράκων υποβάθρου, ο έλεγχος διενεργείται εντός 8 ωρών πριν από την έναρξη κάθε κύκλου δοκιμής. Οι τιμές καταγράφονται ώστε να διορθωθούν αργότερα. Πριν από τον έλεγχο αυτόν, πρέπει να διενεργηθεί έλεγχος διαρροής και να βαθμονομηθεί ο αναλυτής FID.
 7.3.1.3. Προετοιμασία του εξοπλισμού μέτρησης για δειγματοληψία
 Τα ακόλουθα πραγματοποιούνται προτού ξεκινήσει η δειγματοληψία εκπομπών:
 α)
 Έλεγχοι διαρροών διενεργούνται εντός 8 ωρών πριν από τη δειγματοληψία εκπομπών σύμφωνα με την παράγραφο 8.1.8.7.
 β)
 Για τη δειγματοληψία παρτίδων, συνδέονται καθαρά μέσα αποθήκευσης, όπως σάκοι που έχουν εκκενωθεί ή φίλτρα ζυγισμένα βάσει απόβαρου.
 γ)
 Όλα τα όργανα μέτρησης τίθεται σε εκκίνηση σύμφωνα με τις οδηγίες του κατασκευαστή του οργάνου και την ορθή τεχνική κρίση.
 δ)
 Συστήματα αραίωσης, αντλίες δειγματοληψίας, ανεμιστήρες ψύξης και το σύστημα συλλογής δεδομένων τίθενται σε λειτουργία.
 ε)
 Οι ρυθμοί δειγματοληψίας προσαρμόζονται στα επιθυμητά επίπεδα, με τη χρήση παρακαμπτήριας ροής.
 στ)
 Οι εναλλάκτες θερμότητας στο σύστημα δειγματοληψίας προθερμαίνονται ή προψύχονται εντός του εύρους των θερμοκρασιών λειτουργίας για δοκιμή.
 ζ)
 Συστατικά που έχουν θερμανθεί ή ψυχθεί όπως γραμμές του δείγματος, φίλτρα, ψύκτες και αντλίες σταθεροποιούνται στις θερμοκρασίες λειτουργίας τους.
 η)
 Η ροή του συστήματος αραίωσης καυσαερίου τίθεται σε λειτουργία τουλάχιστον 10 λεπτά πριν από μια ακολουθία δοκιμής.
 θ)
 Η βαθμονόμηση των αναλυτών αερίου και ο μηδενισμός των διατάξεων συνεχούς ανάλυσης διενεργούνται σύμφωνα με τη διαδικασία της επόμενης παραγράφου 7.3.1.4.
 ι)
 Τυχόν ηλεκτρονικές συσκευές τίθενται στο μηδέν ή επανατίθενται στο μηδέν, πριν από την έναρξη οποιασδήποτε περιοδικότητας δοκιμών.
 7.3.1.4. Βαθμονόμηση αναλυτών αερίων
 Επιλέγονται κατάλληλες περιοχές του αναλυτή αερίου. Επιτρέπονται αναλυτές με αυτόματη ή χειροκίνητη εναλλαγή κλίμακας. Κατά τη διάρκεια δοκιμής κατά βαθμίδες ή δοκιμής NRTC και κατά τη διάρκεια μιας περιόδου δειγματοληψίας αέριας εκπομπής στο τέλος κάθε φάσης, στην περίπτωση δοκιμής διακριτής φάσης, δεν πρέπει να αλλάζει η κλίμακα των αναλυτών εκπομπής. Επίσης, οι απολαβές από τον αναλογικό λειτουργικό ενισχυτή(-ές) του αναλυτή δεν μπορούν να αλλάξουν κατά τη διάρκεια του κύκλου δοκιμής.
 Πραγματοποιείται μηδενισμός και προσδιορισμός του μεγίστου της κλίμακας σε όλα τα συστήματα συνεχούς μέτρησης με τη χρήση διεθνώς αναγνωρίσιμων αερίων που πληρούν τις προδιαγραφές της παραγράφου 9.5.1. Προσδιορίζεται το μέγιστο της κλίμακας των αναλυτών FID στη βάση του αριθμού ατόμων


text:
άνθρακα (C
 1).
 7.3.1.5. Προετοιμασία φίλτρου σωματιδίων και προσδιορισμός απόβαρου
 Εφαρμόζονται διαδικασίες προετοιμασίας του φίλτρου σωματιδίων και ζύγισης του απόβαρου σύμφωνα με την παράγραφο 8.2.3.
 7.3.2. Διαδικασίες μετά τη δοκιμή
 Τα ακόλουθα πραγματοποιούνται αφού ολοκληρωθεί η δειγματοληψία εκπομπών:
 7.3.2.1. Επαλήθευση της αναλογικής δειγματοληψίας
 Για οποιοδήποτε αναλογικό δείγμα παρτίδας, όπως δείγμα σάκου ή δείγμα σωματιδίων, επαληθεύεται ότι η αναλογική δειγματοληψία πραγματοποιήθηκε σύμφωνα με την παράγραφο 8.2.1. Για τη μέθοδο μονού φίλτρου και τον κύκλο δοκιμής διακριτής φάσης υπό σταθερές συνθήκες, υπολογίζεται ο πραγματικός συντελεστής στάθμισης σωματιδίων. Οποιοδήποτε δείγμα δεν πληροί τις απαιτήσεις της παραγράφου 8.2.1. ακυρώνεται.
 7.3.2.2. Ετοιμασία και ζύγιση των σωματιδίων μετά τη δοκιμή
 Τα χρησιμοποιημένα φίλτρα σωματιδίων τοποθετούνται σε σκεπασμένα ή σφραγισμένα δοχεία ή οι υποδοχείς φίλτρων είναι κλειστοί, ώστε να προστατεύονται τα φίλτρα του δείγματος από την επιμόλυνση με την ατμόσφαιρα. Προστατευμένα κατά τον τρόπο αυτόν, τα φίλτρα με φορτίο επιστρέφουν στον θάλαμο ή την αίθουσα προετοιμασίας των φίλτρων σωματιδίων. Στη συνέχεια, τα φίλτρα δειγματοληψίας σωματιδίων προετοιμάζονται και ζυγίζονται σύμφωνα με την παράγραφο 8.2.4. (διαδικασίες διαχείρισης του φίλτρου σωματιδίων μετά τη δοκιμή και συνολικής ζύγισης).
 7.3.2.3. Ανάλυση δειγματοληψίας παρτίδας αερίων
 Εκτελούνται οι ακόλουθες διαδικασίες το συντομότερο δυνατό:
 α)
 Πραγματοποιείται μηδενισμός και προσδιορισμός του μεγίστου της κλίμακας σε όλους τους αναλυτές αερίου παρτίδας εντός 30 λεπτών από την ολοκλήρωση του κύκλου δοκιμής ή κατά τη διάρκεια της περιόδου εμποτισμού, εάν είναι πρακτικά δυνατό, για να ελεγχθεί εάν οι αναλυτές αερίου εξακολουθούν να είναι σταθεροί·
 β)
 Οποιαδήποτε συμβατικά δείγματα παρτίδας αερίου αναλύονται εντός 30 λεπτών από την ολοκλήρωση του κύκλου δοκιμής θερμής εκκίνησης ή κατά τη διάρκεια της περιόδου εμποτισμού·
 γ)
 Τα δείγματα υποβάθρου αναλύονται εντός 60 λεπτών από την ολοκλήρωση του κύκλου δοκιμής θερμής εκκίνησης.
 7.3.2.4. Επαλήθευση της μετατόπισης
 Αφού ποσοτικοποιηθούν τα καυσαέρια, επαληθεύεται η μετατόπιση ως εξής:
 α)
 Για αναλυτές αερίων που πραγματοποιούν δειγματοληψία παρτίδας και συνεχή δειγματοληψία, η μέση τιμή του αναλυτή καταγράφεται μετά τη σταθεροποίηση ενός αερίου μηδενισμού στον αναλυτή. Η σταθεροποίηση ενδέχεται να περιλαμβάνει χρονικό διάστημα για την εκκαθάριση του αναλυτή από τυχόν αέριο δειγματοληψίας καθώς και πρόσθετο χρονικό διάστημα για τη λήψη της απόκρισης του αναλυτή·
 β)
 Η μέση τιμή του αναλυτή καταγράφεται μετά τη σταθεροποίηση του αερίου προσδιορισμού του μεγίστου της κλίμακας στον αναλυτή. Η σταθεροποίηση ενδέχεται να περιλαμβάνει χρονικό διάστημα για την εκκαθάριση του αναλυτή από τυχόν αέριο δειγματοληψίας καθώς και πρόσθετο χρονικό διάστημα για τη λήψη της απόκρισης του αναλυτή·
 γ)
 Τα δεδομένα αυτά χρησιμοποιούνται για την επικύρωση και τη διόρθωση της μετατόπισης, όπως περιγράφεται στην παράγραφο 8.2.2.
 7.4. Κύκλοι δοκιμής
 Εφαρμόζονται οι ακόλουθοι κύκλοι έργου:
 α)
 Για κινητήρες μεταβλητών στροφών, ο κύκλος δοκιμής 8 φάσεων ή ο αντίστοιχος κύκλος κατά βαθμίδες και ο κύκλος δοκιμής μεταβατικών συνθηκών NRTC, όπως προσδιορίζεται στο παράρτημα 5·
 β)
 Για κινητήρες σταθερών στροφών, ο κύκλος δοκιμής 5 φάσεων ή ο αντίστοιχος κύκλος κατά βαθμίδες, όπως προσδιορίζεται στο παράρτημα 5.
 7.4.1. Κύκλοι δοκιμής υπό σταθερές συνθήκες
 Οι κύκλοι δοκιμής υπό σταθερές συνθήκες προσδιορίζονται στο παράρτημα 5 υπό μορφή καταλόγου διακριτών φάσεων (σημείων λειτουργίας), στις οποίες κάθε σημείο λειτουργίας έχει μία τιμή στροφών και μία τιμή ροπής.


text:
Ένας κύκλος δοκιμής υπό σταθερές συνθήκες μετράται με προθερμασμένο και σε λειτουργία κινητήρα, σύμφωνα με τις προδιαγραφές του κατασκευαστή. Ένας κύκλος δοκιμής υπό σταθερές συνθήκες δύναται να εκτελεστεί ως κύκλος διακριτής φάσης ή κύκλος κατά βαθμίδες, όπως επεξηγείται στις ακόλουθες παραγράφους.
 7.4.1.1. Κύκλοι δοκιμής διακριτής φάσης υπό σταθερές συνθήκες
 Ο κύκλος δοκιμής 8 διακριτών φάσεων υπό σταθερές συνθήκες αποτελείται από οκτώ φάσεις στροφών και φορτίου (με τον αντίστοιχο συντελεστή στάθμισης για κάθε φάση) οι οποίες καλύπτουν την τυπική κλίμακα λειτουργίας των κινητήρων μεταβλητών στροφών. Ο κύκλος παρουσιάζεται στο παράρτημα 5.
 Ο κύκλος δοκιμής 5 διακριτών φάσεων σταθερών στροφών υπό σταθερές συνθήκες αποτελείται από πέντε φάσεις φορτίου (με τον αντίστοιχο συντελεστή στάθμισης για κάθε φάση), όλες στις ονομαστικές στροφές, οι οποίες καλύπτουν την τυπική κλίμακα λειτουργίας των κινητήρων σταθερών στροφών. Ο κύκλος παρουσιάζεται στο παράρτημα 5.
 7.4.1.2. Κύκλοι δοκιμής κατά βαθμίδες υπό σταθερές συνθήκες
 Οι κύκλοι δοκιμής κατά βαθμίδες (RMC) είναι κύκλοι λειτουργίας με θερμή εκκίνηση, στους οποίους οι εκπομπές αρχίζουν να μετριούνται μετά τη θέση σε κίνηση, προθέρμανση και λειτουργία του κινητήρα, όπως προσδιορίζεται στην παράγραφο 7.8.2.1. Ο κινητήρας ελέγχεται συνεχώς από τη μονάδα ελέγχου της τράπεζας δοκιμών κατά τη διάρκεια του κύκλου δοκιμής RMC. Οι αέριες και σωματιδιακές εκπομπές μετριούνται και σχετικά δείγματα λαμβάνονται συνεχώς κατά τη διάρκεια του κύκλου δοκιμής RMC με την ίδια μέθοδο που ακολουθείται σε έναν κύκλο μεταβατικών συνθηκών.
 Στην περίπτωση του κύκλου δοκιμής 5 φάσεων, ο κύκλος RMC αποτελείται από τις ίδιες φάσεις, με την ίδια σειρά, όπως και ο αντίστοιχος κύκλος δοκιμής διακριτής φάσης υπό σταθερές συνθήκες. Στην περίπτωση του κύκλου δοκιμής 8 φάσεων, ο κύκλος RMC διαθέτει μια επιπλέον φάση (χωριστή φάση βραδυπορίας) και η αλληλουχία των φάσεων δεν είναι η ίδια με αυτή του αντίστοιχου κύκλου διακριτής φάσης υπό σταθερές συνθήκες, έτσι ώστε να αποφεύγονται οι ακραίες μεταβολές στη θερμοκρασία μετεπεξεργασίας. Η διάρκεια των φάσεων επιλέγεται έτσι ώστε να είναι ισοδύναμη των συντελεστών στάθμισης του αντίστοιχου κύκλου δοκιμής διακριτής φάσης υπό σταθερές συνθήκες. Η μεταβολή στις στροφές και το φορτίο του κινητήρα από τη μία φάση στην επόμενη πρέπει να ελέγχεται γραμμικά σε διάστημα 20 ± 1 δευτερολέπτων. Το χρονικό διάστημα αλλαγής φάσης αποτελεί μέρος της νέας φάσης (συμπεριλαμβανομένης της πρώτης φάσης).
 7.4.2. Κύκλος δοκιμής μεταβατικών συνθηκών (NRTC)
 Ο κύκλος δοκιμής μη οδικών εφαρμογών υπό μεταβατικές συνθήκες (NRTC) προσδιορίζεται στο παράρτημα 5 ως μια ανά δευτερόλεπτο ακολουθία ομαλοποιημένων τιμών στροφών και ροπής. Για τη διενέργεια της δοκιμής σε θάλαμο δοκιμής κινητήρα, οι ομαλοποιημένες τιμές μετατρέπονται στις ισοδύναμες τιμές αναφοράς για το συγκεκριμένο κινητήρα που υποβάλλεται στη δοκιμή, βάσει συγκεκριμένων τιμών στροφών και ροπής που προσδιορίζονται στο διάγραμμα ισχύος του κινητήρα. Η μετατροπή αυτή αναφέρεται ως απομαλοποίηση και ο κύκλος δοκιμής που προκύπτει είναι ο κύκλος δοκιμής NRTC αναφοράς του υποβαλλόμενου σε δοκιμή κινητήρα (βλ. παράγραφο 7.7.2.).
 Στο παράρτημα 5 δίνεται μια γραφική απεικόνιση του ομαλοποιημένου χρονοδιαγράμματος δυναμόμετρου για τη δοκιμή NRTC.
 Ο κύκλος δοκιμής μεταβατικών συνθηκών εκτελείται δύο φορές (βλ. παράγραφο 7.8.3.):
 α)
 Ως ψυχρή εκκίνηση μετά την ψύξη του κινητήρα και των συστημάτων μετεπεξεργασίας σε θερμοκρασία δωματίου, αφήνοντας τον κινητήρα


text:
να ψυχθεί φυσικά, ή ως ψυχρή εκκίνηση μετά από επιταχυνόμενη ψύξη και αφού οι θερμοκρασίες του κινητήρα, του ψυκτικού μέσου και του λαδιού, τα συστήματα μετεπεξεργασίας και όλες οι διατάξεις ελέγχου του κινητήρα σταθεροποιηθούν σε θερμοκρασία από 20 έως 30 °C. Η μέτρηση των εκπομπών ψυχρής εκκίνησης ξεκινά ταυτόχρονα με την εκκίνηση του ψυχρού κινητήρα·
 β)
 Περίοδος θερμού εμποτισμού - Αμέσως μετά την ολοκλήρωση της φάσης ψυχρής εκκίνησης, ο κινητήρας προετοιμάζεται για τη θερμή εκκίνηση μέσω μιας περιόδου θερμού εμποτισμού διάρκειας 20 ± 1 λεπτών·
 γ)
 Η θερμή εκκίνηση ξεκινά αμέσως μετά την περίοδο εμποτισμού με εκκίνηση του κινητήρα. Οι αναλυτές αερίων ενεργοποιούνται τουλάχιστον 10 δευτερόλεπτα πριν από το τέλος της περιόδου εμποτισμού ώστε να αποφευχθούν μέγιστες τιμές των σημάτων μεταγωγής. Η μέτρηση των εκπομπών ξεκινά παράλληλα με την έναρξη της φάσης θερμής εκκίνησης, συμπεριλαμβανομένης της εκκίνησης του κινητήρα.
 Οι ειδικές εκπομπές πέδησης, εκφραζόμενες σε g/kWh, προσδιορίζονται χρησιμοποιώντας τις διαδικασίες της παρούσας ενότητας για τους κύκλους δοκιμής ψυχρής και θερμής εκκίνησης. Οι σύνθετες σταθμισμένες εκπομπές υπολογίζονται με τη στάθμιση των αποτελεσμάτων της ψυχρής εκκίνησης κατά 10 % και των αποτελεσμάτων της θερμής εκκίνησης κατά 90 % όπως αναφέρεται αναλυτικά στο παράρτημα 4Β προσαρτήματα Α.7-Α.8.
 7.5. Γενική ακολουθία δοκιμής
 Για τη μέτρηση των εκπομπών του κινητήρα εκτελούνται τα ακόλουθα βήματα:
 α)
 Πρέπει να προσδιοριστούν οι στροφές δοκιμής και τα φορτία δοκιμής του κινητήρα που θα υποβληθεί σε δοκιμή μετρώντας τη μέγιστη ροπή (για κινητήρες σταθερών στροφών) ή την καμπύλη μέγιστης ροπής (για κινητήρες μεταβλητών στροφών) ως συνάρτηση των στροφών του κινητήρα·
 β)
 Οι ομαλοποιημένοι κύκλοι δοκιμής πρέπει να απομαλοποιηθούν βάσει της ροπής (για κινητήρες σταθερών στροφών) ή των στροφών και των ροπών (για κινητήρες μεταβλητών στροφών) που προσδιορίστηκαν στο προηγούμενο εδάφιο α) της παραγράφου 7.5.·
 γ)
 Ο κινητήρας, ο εξοπλισμός και τα όργανα μέτρησης προετοιμάζονται εκ των προτέρων για την επόμενη δοκιμή εκπομπής ή την επόμενη σειρά δοκιμών (κύκλος ψυχρής και θερμής εκκίνησης)·
 δ)
 Εκτελούνται διαδικασίες πριν από τη δοκιμή για την επαλήθευση της σωστής λειτουργίας ορισμένων στοιχείων του εξοπλισμού και αναλυτών. Όλοι οι αναλυτές πρέπει να βαθμονομηθούν. Όλα τα δεδομένα πριν από τη δοκιμή πρέπει να καταγραφούν·
 ε)
 Ο κινητήρας τίθεται σε λειτουργία (NRTC) ή διατηρείται σε λειτουργία (κύκλοι υπό σταθερές συνθήκες) κατά την έναρξη του κύκλου δοκιμής και τα συστήματα δειγματοληψίας τίθενται σε λειτουργία ταυτοχρόνως·
 στ)
 Οι εκπομπές και οι άλλες απαιτούμενες παράμετροι μετρούνται ή καταγράφονται κατά την περίοδο δειγματοληψίας (για τους κύκλους δοκιμής NRTC και κατά βαθμίδες υπό σταθερές συνθήκες, καθ’ όλη τη διάρκεια του κύκλου δοκιμής)·
 ζ)
 Εκτελούνται διαδικασίες μετά τη δοκιμή για την επαλήθευση της σωστής λειτουργίας ορισμένων στοιχείων του εξοπλισμού και αναλυτών·
 η)
 Το φίλτρο (τα φίλτρα) σωματιδίων προετοιμάζονται, ζυγίζονται (χωρίς φορτίο), φέρουν φορτίο, προετοιμάζονται εκ νέου, ζυγίζονται ξανά (με το φορτίο) και στη συνέχεια αξιολογούνται τα δείγματα σύμφωνα με τις διαδικασίες που εκτελούνται πριν (παράγραφος 7.3.1.5.) και μετά τη δοκιμή (παράγραφος 7.3.2.2.)·
 θ)
 Τα αποτελέσματα της δοκιμής εκπομπών αξιολογούνται.
 Τα ακόλουθο διάγραμμα παρουσιάζει μια επισκόπηση των διαδικασιών που απαιτούνται για την εκτέλεση κύκλων δοκιμής NRMC με μέτρηση των εκπομπών καυσαερίων των κινητήρων.
 Σχήμα 7.3.


text:
Αλληλουχία των φάσεων της δοκιμής
 7.5.1. Εκκίνηση του κινητήρα και επανεκκίνηση
 7.5.1.1. Εκκίνηση του κινητήρα
 Ο κινητήρας τίθεται σε κίνηση:
 α)
 Σύμφωνα με τη διαδικασία που περιγράφεται στο εγχειρίδιο του κατόχου του κινητήρα, με τη βοήθεια είτε κινητήρα εκκίνησης ή συστήματος εκκίνησης με πεπιεσμένο αέρα και είτε ενός επαρκώς φορτισμένου συσσωρευτή ή κατάλληλης παροχής ηλεκτρικού ρεύματος ή κατάλληλης πηγής πεπιεσμένου αέρα· ή
 β)
 Με τη χρήση δυναμόμετρου για την εκκίνηση του κινητήρα έως ότου να τεθεί σε κίνηση. Συνήθως, ο κινητήρας τίθεται σε κίνηση με το ±25% των τυπικών στροφών εκκίνησης κατά τη χρήση ή αυξάνοντας γραμμικά τις στροφές του δυναμόμετρου από το μηδέν στο 100 min-1 κάτω από τις χαμηλές στροφές βραδυπορίας αλλά μόνο έως ότου να τεθεί σε κίνηση ο κινητήρας.
 Η εκκίνηση του κινητήρα διακόπτεται μέσα σε 1 δευτερόλεπτο από τη θέση σε κίνηση του κινητήρα. Αν ο κινητήρας δεν αρχίσει να λειτουργεί μετά από 15 δευτερόλεπτα από την εκκίνηση, η εκκίνηση πρέπει να διακοπεί και να διαπιστωθεί ο λόγος της αποτυχίας της εκκίνησης, εκτός εάν το εγχειρίδιο του κατόχου του κινητήρα ή το εγχειρίδιο επισκευών αναφέρει ότι ο μεγαλύτερος χρόνος εκκίνησης είναι κανονικός.
 7.5.1.2. Διακοπή λειτουργίας του κινητήρα
 α)
 Αν ο κινητήρας σταματήσει οποιαδήποτε στιγμή κατά τη διάρκεια της δοκιμής ψυχρής εκκίνησης NRTC, η δοκιμή πρέπει να ακυρώνεται·
 β)
 Αν ο κινητήρας σταματήσει οποιαδήποτε στιγμή κατά τη διάρκεια της δοκιμής θερμής εκκίνησης NRTC, η δοκιμή πρέπει να ακυρώνεται. Ο κινητήρας εμποτίζεται σύμφωνα με την παράγραφο 7.8.3., και η δοκιμή θερμής εκκίνησης επαναλαμβάνεται. Στην περίπτωση αυτή δεν χρειάζεται να επαναληφθεί η δοκιμή εκκίνησης με ψυχρό κινητήρα·
 γ)
 Αν ο κινητήρας σταματήσει οποιαδήποτε στιγμή κατά τη διάρκεια του κύκλου δοκιμής υπό σταθερές συνθήκες (διακριτής φάσης ή κατά βαθμίδες), η δοκιμή ακυρώνεται και επαναλαμβάνεται ξεκινώντας με τη διαδικασία προθέρμανσης του κινητήρα. Στην περίπτωση μέτρησης σωματιδίων με χρήση της μεθόδου πολλαπλών φίλτρων (ένα φίλτρο δειγματοληψίας για κάθε φάση λειτουργίας), η δοκιμή συνεχίζεται με τη σταθεροποίηση του κινητήρα στην προηγούμενη φάση για να ρυθμιστεί η θερμοκρασία του κινητήρα και, στη συνέχεια, με έναρξη της μέτρησης στη φάση στην οποία διεκόπη η λειτουργία του κινητήρα.
 7.6. Σχεδιασμός διαγράμματος ισχύος κινητήρα
 Πριν από την έναρξη του σχεδιασμού του διαγράμματος ισχύος του κινητήρα, ο κινητήρας προθερμαίνεται και, προς το τέλος της προθέρμανσης, τίθεται σε λειτουργία για τουλάχιστον 10 λεπτά στη μέγιστη ισχύ ή σύμφωνα με τις οδηγίες του κατασκευαστή και την ορθή τεχνική κρίση, ώστε να σταθεροποιηθεί η θερμοκρασία του ψυκτικού και του λιπαντικού του κινητήρα. Όταν σταθεροποιηθεί ο κινητήρας, εκτελείται ο σχεδιασμός του διαγράμματος ισχύος του.
 Με την εξαίρεση των κινητήρων σταθερών στροφών, ο σχεδιασμός του διαγράμματος ισχύος του κινητήρα εκτελείται με πλήρως ανοικτό το ρυθμιστή ή μοχλό καυσίμου με τη χρήση διακριτών στροφών σε αύξουσα σειρά. Ο ελάχιστος και ο μέγιστος αριθμός στροφών σχεδιασμού του διαγράμματος ορίζεται ως εξής:
 Ελάχιστος αριθμός στροφών σχεδιασμού του διαγράμματος
 =
 θερμές στροφές (βραδείας λειτουργίας) βραδυπορίας
 Μέγιστος αριθμός στροφών σχεδιασμού του διαγράμματος
 =
 x 1,02 ή οι στροφές στις οποίες η ροπή υπό πλήρες φορτίο μηδενίζεται, ανάλογα με το ποια από τις δύο τιμές είναι η χαμηλότερη.


text:
Όπου n
 hi είναι οι υψηλές στροφές, οριζόμενες ως οι μέγιστες στροφές του κινητήρα στις οποίες αποδίδει το 70 τοις εκατό της μέγιστης ισχύος.
 Εάν οι μέγιστες στροφές δεν είναι ασφαλείς ή αντιπροσωπευτικές (π.χ. για κινητήρες χωρίς ρυθμιστή στροφών), χρησιμοποιείται ορθή τεχνική κρίση για τον σχεδιασμό του διαγράμματος ισχύος έως τις μέγιστες στροφές που είναι ασφαλείς ή αντιπροσωπευτικές.
 7.6.1. Σχεδιασμός του διαγράμματος ισχύος του κινητήρα για κύκλο 8 φάσεων υπό σταθερές συνθήκες
 Στην περίπτωση σχεδιασμού του διαγράμματος ισχύος του κινητήρα για τον κύκλο 8 φάσεων υπό σταθερές συνθήκες (μόνο για κινητήρες που δεν χρειάζεται να εκτελούν τον κύκλο NRTC), χρησιμοποιείται ορθή τεχνική κρίση για την επιλογή επαρκούς αριθμού (20 έως 30) ομοιόμορφα κατανεμημένων καθορισμένων σημείων. Σε κάθε καθορισμένο σημείο σταθεροποιούνται οι στροφές και αφήνεται να σταθεροποιηθεί η ροπή για τουλάχιστον 15 δευτερόλεπτα. Η μέση τιμή στροφών και ροπής καταγράφεται σε κάθε καθορισμένο σημείο. Χρησιμοποιείται γραμμική παρεμβολή για τον προσδιορισμό των τιμών στροφών και ροπής για τη δοκιμή των 8 φάσεων, εάν χρειάζεται. Εάν οι τιμές στροφών και ροπής δοκιμής που προκύπτουν δεν παρεκκλίνουν περισσότερο από ±2,5% από τις τιμές στροφών και ροπής που υποδεικνύονται από τον κατασκευαστή, εφαρμόζονται οι καθορισμένες από τον κατασκευαστή τιμές στροφών και φορτίου. Στην περίπτωση που εκτελείται στον κινητήρα επίσης δοκιμή NRTC, χρησιμοποιείται η καμπύλη σχεδιασμού του διαγράμματος ισχύος του κινητήρα που προκύπτει από τη δοκιμή NRTC για τον προσδιορισμό των τιμών ροπής και στροφών δοκιμής υπό σταθερές συνθήκες.
 7.6.2. Σχεδιασμός του διαγράμματος ισχύος του κινητήρα για τον κύκλο NRTC
 O σχεδιασμός του διαγράμματος ισχύος του κινητήρα εκτελείται ως εξής:
 α)
 Ο κινητήρας αποφορτίζεται και λειτουργεί με στροφές (βραδείας λειτουργίας) βραδυπορίας.
 (i)
 Για κινητήρες με ρυθμιστή χαμηλών στροφών, το αίτημα χειριστή ρυθμίζεται στο ελάχιστο, χρησιμοποιείται δυναμόμετρο ή άλλη συσκευή φόρτισης για την επίτευξη μηδενικής ροπής στον κύριο άξονα εξόδου του κινητήρα και επιτρέπεται στον κινητήρα να ρυθμίσει τις στροφές. Μετριούνται οι θερμές στροφές (βραδείας λειτουργίας) βραδυπορίας·
 (ii)
 Για κινητήρες χωρίς ρυθμιστή χαμηλών στροφών, ρυθμίζεται το δυναμόμετρο έτσι ώστε να επιτυγχάνεται μηδενική ροπή στον κύριο άξονα εξόδου του κινητήρα και ρυθμίζεται το αίτημα χειριστή ώστε να ελέγχονται οι στροφές στις ελάχιστες δυνατές στροφές του κινητήρα που δηλώνονται από τον κατασκευαστή, με ελάχιστο φορτίο (γνωστές και ως «θερμές στροφές (βραδείας λειτουργίας) βραδυπορίας δηλούμενες από τον κατασκευαστή»)·
 (iii)
 Η ροπή (βραδείας λειτουργίας) βραδυπορίας που δηλώνεται από τον κατασκευαστή μπορεί να χρησιμοποιηθεί για όλους τους κινητήρες μεταβλητών στροφών (με ή χωρίς ρυθμιστή χαμηλών στροφών), εάν μια μη μηδενική ροπή (βραδείας λειτουργίας) βραδυπορίας είναι αντιπροσωπευτική της λειτουργίας κατά τη χρήση.
 β)
 Το αίτημα χειριστή ρυθμίζεται στο μέγιστο και οι στροφές του κινητήρα ελέγχονται ώστε να βρίσκονται μεταξύ των θερμών στροφών (βραδείας λειτουργίας) βραδυπορίας και του 95% των θερμών στροφών (βραδείας λειτουργίας) βραδυπορίας. Για τους κινητήρες με κύκλους έργου αναφοράς, στους οποίους οι ελάχιστες στροφές είναι μεγαλύτερες των θερμών στροφών (βραδείας λειτουργίας) βραδυπορίας, ο σχεδιασμός του διαγράμματος ισχύος μπορεί να ξεκινήσει σε στροφές μεταξύ των ελάχιστων στροφών αναφοράς και του 95% των ελάχιστων στροφών αναφοράς·
 γ)
 Οι στροφές του κινητήρα αυξάνονται με μέσο ρυθμό 8 ± 1 min-1/s ή σχεδιάζεται το διάγραμμα


text:
ισχύος του κινητήρα με τη χρήση συνεχούς καμπύλης σάρωσης των στροφών με σταθερό ρυθμό έτσι ώστε να απαιτούνται 4 έως 6 λεπτά για τη σάρωση από τις ελάχιστες έως τις μέγιστες στροφές του σχεδιασμού του διαγράμματος ισχύος. Η κλίμακα των στροφών του σχεδιασμού του διαγράμματος ισχύος ξεκινά από σημείο μεταξύ των θερμών στροφών (βραδείας λειτουργίας) βραδυπορίας και του 95% των θερμών στροφών (βραδείας λειτουργίας) βραδυπορίας και τελειώνει στις μέγιστες στροφές πάνω από τη μέγιστη ισχύ στις οποίες αποδίδεται λιγότερο από το 70% της μέγιστης ισχύος. Εάν οι μέγιστες στροφές δεν είναι ασφαλείς ή αντιπροσωπευτικές (π.χ. για κινητήρες χωρίς ρυθμιστή στροφών), χρησιμοποιείται ορθή τεχνική κρίση για το σχεδιασμό του διαγράμματος ισχύος έως τις μέγιστες στροφές που είναι ασφαλείς ή αντιπροσωπευτικές. Τα σημεία στροφών και ροπής κινητήρα καταγράφονται με ρυθμό λήψης δείγματος τουλάχιστον 1 Hz·
 δ)
 Στην περίπτωση που ο κατασκευαστής θεωρεί ότι οι ανωτέρω τεχνικές σχεδιασμού του διαγράμματος είναι μη ασφαλείς ή μη αντιπροσωπευτικές για κάποιο συγκεκριμένο κινητήρα, μπορούν να χρησιμοποιηθούν εναλλακτικές τεχνικές. Οι εν λόγω εναλλακτικές τεχνικές πρέπει να ανταποκρίνονται στον στόχο των καθοριζόμενων διαδικασιών σχεδιασμού του διαγράμματος, που είναι να προσδιοριστεί η μέγιστη διαθέσιμη ροπή για όλες τις στροφές του κινητήρα που επιτυγχάνονται στους κύκλους δοκιμής. Τυχόν αποκλίσεις από τις τεχνικές σχεδιασμού του διαγράμματος ισχύος που καθορίζονται στο παρόν σημείο, για λόγους ασφάλειας ή αντιπροσωπευτικότητας, εγκρίνονται από την αρμόδια για την έγκριση τύπου αρχή μαζί με την αιτιολόγηση της χρήσης τους. Σε καμία περίπτωση όμως δεν πρέπει να χρησιμοποιούνται φθίνουσες συνεχείς καμπύλες σάρωσης στροφών κινητήρα για ρυθμιζόμενους κινητήρες ή για κινητήρες με στροβιλοσυμπιεστή·
 ε)
 Δεν απαιτείται σχεδιασμός του διαγράμματος ισχύος πριν από κάθε κύκλο δοκιμής. Επαναλαμβάνεται ο σχεδιασμός του διαγράμματος ισχύος ενός κινητήρα εάν:
 (i)
 έχει παρέλθει υπερβολικά μεγάλο χρονικό διάστημα από τον τελευταίο σχεδιασμό, κατά την ορθή τεχνική κρίση· ή
 (ii)
 ο κινητήρας έχει υποστεί φυσικές μετατροπές ή αναβαθμονομήσεις που ενδέχεται να επηρεάσουν τις επιδόσεις του· ή
 (iii)
 Η ατμοσφαιρική πίεση κοντά στην είσοδο αέρα του κινητήρα δεν έχει τιμή ±5 kPa της τιμής που καταγράφεται κατά το χρόνο τελευταίου σχεδιασμού του διαγράμματος ισχύος του κινητήρα.
 7.6.3. Σχεδιασμός του διαγράμματος ισχύος του κινητήρα για κινητήρες σταθερών στροφών:
 α)
 Ο κινητήρας μπορεί να λειτουργεί με ρυθμιστή σταθερών στροφών εκ κατασκευής ή μπορεί να γίνεται προσομοίωση ρυθμιστή σταθερών στροφών ελέγχοντας τις στροφές του κινητήρα με σύστημα ελέγχου του αιτήματος χειριστή. Χρησιμοποιείται, κατά περίπτωση, ισόχρονη λειτουργία ρυθμιστή ή λειτουργία πτώσης στροφών ρυθμιστή·
 β)
 Εάν υπάρχει ρυθμιστής ή προσομοίωση ρυθμιστή για τον έλεγχο των στροφών με τη χρήση του αιτήματος του χειριστή, ο κινητήρας λειτουργεί σε ελεγχόμενες στροφές χωρίς φορτίο (σε υψηλές στροφές, όχι σε χαμηλές στροφές βραδυπορίας) για τουλάχιστον 15 δευτερόλεπτα·
 γ)
 Χρησιμοποιείται το δυναμόμετρο για την αύξηση της ροπής με σταθερό ρυθμό. Το διάγραμμα ισχύος σχεδιάζεται έτσι ώστε να απαιτούνται 2 έως 4 λεπτά για να γίνει σάρωση από τις ρυθμιζόμενες στροφές χωρίς φορτίο έως τη μέγιστη ροπή. Κατά το σχεδιασμό του διαγράμματος ισχύος του κινητήρα, καταγράφονται οι πραγματικές στροφές και η ροπή με ρυθμό τουλάχιστον 1 Hz·
 δ)
 Στην περίπτωση κινητήρα-γεννήτριας που θα χρησιμοποιηθεί για παραγωγή ισχύος 50 Hz


text:
και 60 Hz (π.χ. 1 500 και 1 800 min-1), ο κινητήρας πρέπει να υποβάλλεται σε δοκιμή και στις δύο τιμές σταθερών στροφών ξεχωριστά.
 Στην περίπτωση κινητήρων σταθερών στροφών, χρησιμοποιείται ορθή τεχνική κρίση για την εφαρμογή άλλων μεθόδων για την καταγραφή της μέγιστης ροπής και ισχύος στις καθορισμένες στροφές λειτουργίας.
 7.7. Παραγωγή κύκλου δοκιμής
 7.7.1. Παραγωγή κύκλων δοκιμής υπό σταθερές συνθήκες (NRSC)
 7.7.1.1. Ονομαστικές στροφές και στροφές απομαλοποίησης
 Για κινητήρες που υποβάλλονται σε δοκιμή NRSC και, επίσης, σε δοκιμή NRTC, οι στροφές απομαλοποίησης υπολογίζονται σύμφωνα με τη διαδικασία μεταβατικών συνθηκών (παράγραφοι 7.6.2. και 7.7.2.1 και σχήμα 7.3.). Στην περίπτωση κύκλου υπό σταθερές συνθήκες, αντί των ονομαστικών στροφών χρησιμοποιούνται οι στροφές απομαλοποίησης (n
 denorm).
 Εάν οι υπολογιζόμενες στροφές απομαλοποίησης (n
 denorm) διαφέρουν κατά έως ±2,5% από τις στροφές απομαλοποίησης που δηλώνονται από τον κατασκευαστή, μπορούν να χρησιμοποιηθούν για τη δοκιμή εκπομπών οι δηλούμενες στροφές απομαλοποίησης (n
 denorm). Εάν υπάρξει υπέρβαση των ορίων ανοχής, χρησιμοποιούνται οι υπολογιζόμενες στροφές απομαλοποίησης (n
 denorm) για τη δοκιμή εκπομπών.
 Για κινητήρες μεταβλητών στροφών που δεν υποβάλλονται σε δοκιμή NRTC, οι ονομαστικές στροφές των πινάκων του παραρτήματος 5 του παρόντος κανονισμού για τον κύκλο δοκιμής 8 διακριτών φάσεων και τον κύκλο δοκιμής κατά βαθμίδες που προκύπτει υπολογίζονται σύμφωνα με τη διαδικασία υπό σταθερές συνθήκες (παράγραφος 7.6.1. και σχήμα 7.3.). Οι ονομαστικές στροφές ορίζονται στην παράγραφο 2.1.69.
 Για κινητήρες σταθερών στροφών, οι ονομαστικές στροφές και οι ρυθμιζόμενες από τον κινητήρα στροφές των πινάκων του παραρτήματος 5 του παρόντος κανονισμού για τον κύκλο δοκιμής 5 διακριτών φάσεων και τον κύκλο δοκιμής κατά βαθμίδες που προκύπτει είναι εκείνες που ορίζονται στις παραγράφους 2.1.30. και 2.1.69.
 7.7.1.2. Παραγωγή του κύκλου 8 φάσεων υπό σταθερές συνθήκες (διακριτής φάσης και κατά βαθμίδες)
 Οι ενδιάμεσες στροφές προσδιορίζονται μέσω υπολογισμών σύμφωνα με τον ορισμό τους (βλ. παράγραφο 2.1.42). Αντιστοίχως προς την παράγραφο 7.7.1.1., για κινητήρες που υποβάλλονται σε δοκιμή NRSC και, επίσης, σε δοκιμή NRTC, κατά τον καθορισμό των ενδιάμεσων στροφών χρησιμοποιούνται οι στροφές απομαλοποίησης (n
 denorm) αντί των ονομαστικών στροφών.
 Η ρύθμιση του κινητήρα για κάθε φάση δοκιμής υπολογίζεται από τον τύπο:
 (7-1)
 όπου:
 S
 =
 ρύθμιση δυναμόμετρου, σε kW
 P
 max
 =
 μέγιστη παρατηρούμενη ή δηλούμενη ισχύς στις στροφές δοκιμής υπό τις συνθήκες δοκιμής (όπως καθορίζεται από τον κατασκευαστή), σε kW
 P
 AUX
 =
 δηλούμενη ολική ισχύς που απορροφάται από οποιοδήποτε βοηθητικό εξάρτημα προσαρμοσμένο για τη δοκιμή (βλ. παράγραφο 6.3.) στις στροφές δοκιμής σε kW
 L
 =
 ποσοστιαία ροπή
 Κατά τη διάρκεια του κύκλου δοκιμής, ο κινητήρας λειτουργεί με τις τιμές στροφών και ροπής κινητήρα που προσδιορίζονται στο παράρτημα 5.
 Οι μέγιστες τιμές ροπής σχεδιασμού του διαγράμματος ισχύος στις προσδιορισμένες στροφές δοκιμής λαμβάνονται από την καμπύλη σχεδιασμού του διαγράμματος ισχύος (βλ. παράγραφο 7.6.1. ή 7.6.2.). Οι «μετρούμενες» τιμές είτε μετριούνται κατευθείαν κατά τη διαδικασία σχεδιασμού του διαγράμματος ισχύος του κινητήρα είτε προσδιορίζονται από το διάγραμμα ισχύος του κινητήρα. Οι «δηλούμενες» τιμές προσδιορίζονται από τον κατασκευαστή. Όταν υπάρχουν διαθέσιμες μετρούμενες και δηλούμενες τιμές, δύναται να χρησιμοποιηθούν οι δηλούμενες τιμές αντί των μετρούμενων τιμών ροπής, εάν δεν αποκλίνουν περισσότερο από ±2,5%. Διαφορετικά, χρησιμοποιούνται οι μετρούμενες


text:
τιμές ροπής που λαμβάνονται από το σχεδιασμό του διαγράμματος ισχύος του κινητήρα.
 7.7.1.3. Παραγωγή κύκλου δοκιμής 5 φάσεων υπό σταθερές συνθήκες (διακριτής φάσης και κατά βαθμίδες)
 Κατά τη διάρκεια του κύκλου δοκιμής, ο κινητήρας λειτουργεί με τις τιμές στροφών και ροπής κινητήρα που προσδιορίζονται στο παράρτημα 5.
 Η μέγιστη τιμή ροπής σχεδιασμού του διαγράμματος ισχύος στις προσδιορισμένες ονομαστικές στροφές (βλ. παράγραφο 7.7.1.1.) χρησιμοποιείται για την παραγωγή του κύκλου δοκιμής 5 φάσεων. Δύναται να δηλώνεται θερμή ελάχιστη ροπή, η οποία είναι αντιπροσωπευτική της λειτουργίας κατά τη χρήση. Παραδείγματος χάριν, εάν ο κινητήρας είναι συνήθως συνδεδεμένος με μηχάνημα που δεν λειτουργεί κάτω από ένα ορισμένο ελάχιστο όριο ροπής, η ροπή αυτή μπορεί να δηλώνεται και να χρησιμοποιείται για την παραγωγή του κύκλου. Όταν υπάρχουν διαθέσιμες μετρούμενες και δηλούμενες τιμές μέγιστης ροπής δοκιμής για την παραγωγή του κύκλου, δύναται να χρησιμοποιηθεί η δηλούμενη τιμή αντί της μετρούμενης, εάν κυμαίνεται μεταξύ του 95 και του 100% της μετρούμενης τιμής.
 Οι αριθμητικές τιμές ροπής είναι ποσοστιαίες τιμές της ροπής που αντιστοιχεί στην πρώτιστη τιμή ισχύος (3). Η πρώτιστη τιμή ισχύος ορίζεται ως η μέγιστη διαθέσιμη ισχύς κατά τη διάρκεια μιας ακολουθίας μεταβλητών τιμών ισχύος, η οποία μπορεί να εμφανιστεί για απεριόριστο αριθμό ωρών κατ’ έτος, μεταξύ καθορισμένων διαστημάτων συντήρησης και υπό καθορισμένες συνθήκες περιβάλλοντος. Η συντήρηση εκτελείται όπως καθορίζεται από τον κατασκευαστή.
 7.7.2. Παραγωγή κύκλου δοκιμής μεταβατικών συνθηκών (απομαλοποίηση NRTC)
 Στο παράρτημα 5 καθορίζονται εφαρμοζόμενοι κύκλοι δοκιμής σε ομαλοποιημένη μορφή. Ένας ομαλοποιημένος κύκλος δοκιμής αποτελείται από μια αλληλουχία τιμών κατά ζεύγη για τις στροφές και τη ροπή σε ποσοστό επί τοις εκατό.
 Οι ομαλοποιημένες τιμές των στροφών και της ροπής μετατρέπονται βάσει των ακόλουθων κανόνων:
 α)
 Οι ομαλοποιημένες στροφές μετατρέπονται σε αλληλουχία στροφών αναφοράς, n
 ref, σύμφωνα με την παράγραφο 7.7.2.2·
 β)
 Η ομαλοποιημένη ροπή εκφράζεται ως ποσοστό της ροπής που απεικονίζεται στο διάγραμμα ισχύος του κινητήρα στις αντίστοιχες στροφές αναφοράς. Αυτές οι ομαλοποιημένες τιμές μετατρέπονται σε αλληλουχία τιμών ροπής αναφοράς, T
 ref, σύμφωνα με την παράγραφο 7.7.2.3.·
 γ)
 Οι τιμές στροφών αναφοράς και ροπής αναφοράς, εκφρασμένες σε συνεκτικές μονάδες, πολλαπλασιάζονται για τον υπολογισμό των τιμών ισχύος αναφοράς.
 7.7.2.1. Στροφές απομαλοποίησης (n
 denorm)
 Οι στροφές απομαλοποίησης (n
 denorm) επιλέγονται έτσι ώστε να είναι ίσες με το 100 % των ομαλοποιημένων τιμών στροφών που ορίζονται στο χρονοδιάγραμμα δυναμόμετρου του κινητήρα του παραρτήματος 5. Ο κύκλος αναφοράς του κινητήρα που προκύπτει από την απομαλοποίηση στις στροφές αναφοράς εξαρτάται από την επιλογή των σωστών στροφών απομαλοποίησης (n
 denorm). Για τον υπολογισμό των στροφών απομαλοποίησης (n
 denorm), που λαμβάνονται από τη μετρούμενη καμπύλη σχεδιασμού του διαγράμματος ισχύος, μπορεί να χρησιμοποιηθεί οποιοσδήποτε από τους ακόλουθους ισοδύναμους τύπους, κατόπιν συμφωνίας με τις αρχές έγκρισης τύπου:
 α)
 (7-2)
 Όπου:
 n
 denorm
 =
 στροφές απομαλοποίησης
 n
 hi
 =
 υψηλές στροφές (βλ. παράγραφο 2.1.40.)
 n
 lo
 =
 υψηλές στροφές (βλ. παράγραφο 2.1.44.)
 β)
 η τιμή n
 denorm που αντιστοιχεί στο μεγαλύτερο διάνυσμα ορίζεται ως εξής:
 (7-3)
 όπου:
 i
 =
 μια μεταβλητή δεικτοδότησης που αντιπροσωπεύει μία καταγεγραμμένη τιμή ενός διαγράμματος ισχύος κινητήρα
 n
 normi
 =
 μια τιμή στροφών κινητήρα που έχει ομαλοποιηθεί μέσω διαίρεσής της


text:
διά της τιμής n
 Pmax.
 P
 normi
 =
 μια τιμή ισχύος κινητήρα που έχει ομαλοποιηθεί διαιρούμενη διά της τιμής P
 max.
 Σημειώνεται ότι, εάν διαπιστώνονται πολλαπλές μέγιστες τιμές, οι στροφές απομαλοποίησης (n
 denorm) θα πρέπει να θεωρούνται οι χαμηλότερες στροφές όλων των σημείων που έχουν το ίδιο μέγιστο άθροισμα τετραγώνων. Μπορεί να χρησιμοποιηθούν υψηλότερες δηλούμενες στροφές, εάν το μήκος του διανύσματος στις δηλούμενες στροφές διαφέρει κατά ποσοστό έως 2% από το μήκος του διανύσματος στη μετρούμενη τιμή.
 Εάν το πτωτικό μέρος μιας καμπύλης πλήρους φορτίου έχει πολύ απότομη άκρη, ενδέχεται να προκληθούν προβλήματα κατά την ορθή εκτέλεση των στροφών της τάξης του 105% του κύκλου δοκιμής NRTC. Στην περίπτωση αυτή και κατόπιν προηγούμενης συμφωνίας με τις αρχές έγκρισης τύπου ή πιστοποίησης, επιτρέπεται να μειωθούν οι στροφές απομαλοποίησης (n
 denorm) ελαφρώς (κατά 3% το πολύ) ώστε να καταστεί δυνατή η ορθή εκτέλεση του κύκλου NRTC.
 Εάν οι μετρούμενες στροφές απομαλοποίησης (n
 denorm) διαφέρουν κατά έως ±3% από τις δηλούμενες από τον κατασκευαστή στροφές απομαλοποίησης, μπορούν να χρησιμοποιηθούν για τη δοκιμή εκπομπών οι δηλούμενες τιμές απομαλοποίησης (n
 denorm). Εάν υπάρξει υπέρβαση των ορίων ανοχής, χρησιμοποιούνται οι μετρούμενες στροφές απομαλοποίησης (n
 denorm) για τη δοκιμή εκπομπών.
 7.7.2.2. Απομαλοποίηση στροφών κινητήρα
 Οι στροφές του κινητήρα απομαλοποιούνται με τη χρήση της ακόλουθης εξίσωσης:
 (7-4)
 όπου:
 n
 ref
 =
 στροφές αναφοράς
 n
 denorm
 =
 στροφές απομαλοποίησης
 n
 idle
 =
 στροφές (βραδείας λειτουργίας) βραδυπορίας
 %speed
 =
 απεικονιζόμενες απομαλοποιημένες στροφές NRTC
 7.7.2.3. Απομαλοποίηση ροπής κινητήρα
 Οι τιμές ροπής στο χρονοδιάγραμμα δυναμόμετρου του κινητήρα του παραρτήματος 5 παράγραφος 1.3. ομαλοποιούνται στη μέγιστη ροπή στις αντίστοιχες στροφές. Οι τιμές ροπής του κύκλου αναφοράς απομαλοποιούνται, με τη χρήση του διαγράμματος ισχύος που προσδιορίζεται σύμφωνα με την παράγραφο 7.6.2, ως εξής:
 (7-5)
 για τις αντίστοιχες στροφές αναφοράς όπως προσδιορίζονται στην παράγραφο 7.7.2.2.
 7.7.2.4. Παράδειγμα διαδικασίας απομαλοποίησης
 Ως παράδειγμα, απομαλοποιείται το ακόλουθο σημείο δοκιμής:
 ποσοστιαίες στροφές
 =
 43 %
 ποσοστιαία ροπή
 =
 82 %
 Έστω οι ακόλουθες τιμές:
 n
 denorm
 =
 2 200 min-1
 n
 idle
 =
 600 min-1
 συνεπάγεται ότι
 Με μέγιστη ροπή 700 Nm να παρατηρείται στην καμπύλη του διαγράμματος ισχύος στις 1 288 min-1
 7.8. Ειδική διαδικασία εκτέλεσης του κύκλου δοκιμής
 7.8.1. Αλληλουχία δοκιμής εκπομπών για κύκλους δοκιμής διακριτής φάσης υπό σταθερές συνθήκες
 7.8.1.1. Προθέρμανση του κινητήρα για κύκλους δοκιμής διακριτής φάσης υπό σταθερές συνθήκες
 Κατά την προετοιμασία, ο κινητήρας προθερμαίνεται σύμφωνα με τις συστάσεις του κατασκευαστή και την ορθή τεχνική κρίση. Πριν να ξεκινήσει η δειγματοληψία εκπομπών, ο κινητήρας διατηρείται σε λειτουργία έως ότου να σταθεροποιηθούν οι θερμοκρασίες του κινητήρα (ψυκτικό και λιπαντικό) (συνήθως για τουλάχιστον 10 λεπτά) στη φάση 1 (στο 100% της ροπής και τις ονομαστικές στροφές για τον κύκλο δοκιμής 8 φάσεων και στις ονομαστικές ή τις ονομαστικές σταθερές στροφές του κινητήρα και στο 100% της ροπής για τον κύκλο δοκιμής 5 φάσεων). Αμέσως μετά το συγκεκριμένο σημείο προετοιμασίας του κινητήρα ξεκινά η μέτρηση του κύκλου δοκιμής.
 Εκτελείται η διαδικασία πριν από τη δοκιμή σύμφωνα με την παράγραφο 7.3.1., συμπεριλαμβανομένης της βαθμονόμησης του αναλυτή.
 7.8.1.2. Εκτέλεση κύκλων δοκιμής διακριτής φάσης
 α)
 Η δοκιμή πραγματοποιείται κατά την


text:
αύξουσα σειρά των αριθμών φάσης που παρουσιάζεται για τον κύκλο δοκιμής (βλ παράρτημα 5)·
 β)
 Κάθε φάση έχει διάρκεια τουλάχιστον 10 λεπτών. Σε κάθε φάση, ο κινητήρας σταθεροποιείται για τουλάχιστον 5 λεπτά και δείγματα εκπομπών λαμβάνονται για 1-3 λεπτά, όσον αφορά τις αέριες εκπομπές, στο τέλος κάθε φάσης. Επιτρέπεται η εφαρμογή παρατεταμένου διαστήματος δειγματοληψίας για τη βελτίωση της ορθότητας της δειγματοληψίας σωματιδίων·
 Το μήκος της φάσης σημειώνεται και αναφέρεται.
 γ)
 Η δειγματοληψία των σωματιδίων μπορεί να γίνεται είτε με τη μέθοδο του μονού φίλτρου είτε με τη μέθοδο των πολλαπλών φίλτρων. Επειδή είναι δυνατόν να διαφέρουν ελαφρά τα αποτελέσματα των μεθόδων, μαζί με τα αποτελέσματα δηλώνεται και η χρησιμοποιηθείσα μέθοδος.
 Στη μέθοδο του μονού φίλτρου, λαμβάνονται υπόψη κατά τη δειγματοληψία οι συντελεστές στάθμισης της φάσης που έχουν καθοριστεί στη διαδικασία του κύκλου δοκιμής και η πραγματική ροή καυσαερίων ρυθμίζοντας αναλόγως τον ρυθμό ροής του δείγματος και/ή το χρόνο δειγματοληψίας. Ο πραγματικός συντελεστής στάθμισης της δειγματοληψίας σωματιδίων πρέπει να διαφέρει κατά ±0,003 το πολύ από τον συντελεστή στάθμισης της δεδομένης φάσης·
 Η δειγματοληψία γίνεται όσο το δυνατόν βραδύτερα σε κάθε φάση. Στην μέθοδο μονού φίλτρου, η ολοκλήρωση της δειγματοληψίας σωματιδίων πραγματοποιείται σε χρόνο ±5 δευτερολέπτων από την ολοκλήρωση της μέτρησης των εκπομπών αερίων. Ο χρόνος δειγματοληψίας ανά φάση είναι τουλάχιστον 20 δευτερόλεπτα στη μέθοδο του μονού φίλτρου και τουλάχιστον 60 δευτερόλεπτα στη μέθοδο των πολλαπλών φίλτρων. Σε συστήματα τα οποία δεν έχουν παράκαμψη ο χρόνος δειγματοληψίας ανά φάση είναι τουλάχιστον 60 δευτερόλεπτα και για τις δύο μεθόδους·
 δ)
 Οι στροφές και το φορτίο του κινητήρα, η θερμοκρασία του αέρα εισαγωγής, η ροή του καυσίμου και η ροή αέρα ή καυσαερίων μετριούνται σε κάθε φάση κατά τα ίδια διαστήματα που χρησιμοποιούνται για τη μέτρηση των συγκεντρώσεων αερίων·
 Καταγράφονται και οποιαδήποτε πρόσθετα δεδομένα απαιτούνται για τον υπολογισμό.
 ε)
 Εάν διακοπεί η λειτουργία του κινητήρα ή η δειγματοληψία εκπομπών οποιαδήποτε στιγμή μετά την έναρξη της δειγματοληψίας εκπομπών για μια διακριτή φάση και με τη μέθοδο του μονού φίλτρου, η δοκιμή ακυρώνεται και επαναλαμβάνεται ξεκινώντας από τη διαδικασία προθέρμανσης του κινητήρα. Στην περίπτωση μέτρησης σωματιδίων με χρήση της μεθόδου πολλαπλών φίλτρων (ένα φίλτρο δειγματοληψίας για κάθε φάση λειτουργίας), η δοκιμή συνεχίζεται με τη σταθεροποίηση του κινητήρα στην προηγούμενη φάση για να ρυθμιστεί η θερμοκρασία του κινητήρα και, στη συνέχεια, με έναρξη της μέτρησης στη φάση στην οποία διεκόπη η λειτουργία του κινητήρα·
 στ)
 Εκτελούνται διαδικασίες μετά τη δοκιμή σύμφωνα με την παράγραφο 7.3.2.
 7.8.1.3. Κριτήρια επικύρωσης
 Κατά τη διάρκεια κάθε φάσης του δεδομένου κύκλου δοκιμής υπό σταθερές συνθήκες μετά την αρχική μεταβατική περίοδο, οι μετρούμενες στροφές δεν πρέπει να διαφέρουν από τις στροφές αναφοράς κατά ποσοστό μεγαλύτερο του ± 1 % των ονομαστικών στροφών ή ± 3 min-1, όποια τιμή είναι μεγαλύτερη, εκτός από τις στροφές βραδυπορίας που πρέπει να είναι στα πλαίσια των ανοχών που δηλώνονται από τον κατασκευαστή. Η μετρούμενη ροπή δεν πρέπει να διαφέρει από τη ροπή αναφοράς περισσότερο από ± 2 τοις εκατό της μέγιστης ροπής στις στροφές δοκιμής.
 7.8.2. Κύκλοι δοκιμής κατά βαθμίδες
 7.8.2.1. Προθέρμανση του κινητήρα
 Πριν από την


text:
έναρξη των κύκλων δοκιμής κατά βαθμίδες υπό σταθερές συνθήκες (RMC), ο κινητήρας προθερμαίνεται και παραμένει σε λειτουργία έως ότου να σταθεροποιηθούν οι θερμοκρασίες του κινητήρα (ψυκτικό και λιπαντικό) στο 50% των στροφών και στο 50% της ροπής για τον κύκλο δοκιμής RMC (όπως λαμβάνονται οι τιμές αυτές από τον κύκλο δοκιμής 8 φάσεων) και στις ονομαστικές στροφές του κινητήρα και στο 50% της ροπής για τον κύκλο δοκιμής RMC (όπως λαμβάνονται οι τιμές αυτές από τον κύκλο δοκιμής 5 φάσεων). Αμέσως μετά από αυτή τη διαδικασία προετοιμασίας του κινητήρα, οι στροφές και η ροπή του κινητήρα μεταβάλλονται σε γραμμική βαθμίδα 20 ± 1 δευτερολέπτων στην πρώτη φάση της δοκιμής. Η μέτρηση του κύκλου δοκιμής ξεκινά 5 έως 10 δευτερόλεπτα μετά το τέλος της βαθμίδας.
 7.8.2.2. Εκτέλεση κύκλου δοκιμής κατά βαθμίδες
 Οι κύκλοι κατά βαθμίδες που προκύπτουν από τον κύκλο δοκιμής 8 φάσεων και 5 φάσεων παρουσιάζονται στο παράρτημα 5.
 Ο κινητήρας λειτουργεί για προκαθορισμένο διάστημα σε κάθε φάση. Η μετάβαση από τη μία φάση στην επόμενη πραγματοποιείται γραμμικά σε 20 ± 1 δευτερόλεπτα, σύμφωνα με τα όρια ανοχής που προβλέπονται στην παράγραφο 7.8.2.4. (βλ. παράρτημα 5).
 Για τους κύκλους κατά βαθμίδες, οι τιμές στροφών και ροπής αναφοράς παράγονται με ελάχιστη συχνότητα 1 Hz και αυτή η αλληλουχία σημείων χρησιμοποιείται για την εκτέλεση του κύκλου. Κατά τη μετάβαση μεταξύ φάσεων, οι απομαλοποιημένες τιμές στροφών και ροπής αναφοράς κλιμακώνονται γραμμικά μεταξύ των φάσεων για την παραγωγή σημείων αναφοράς. Οι ομαλοποιημένες τιμές ροπής αναφοράς δεν κλιμακώνονται γραμμικά μεταξύ των φάσεων και δεν απομαλοποιούνται στη συνέχεια. Εάν η βαθμίδα στροφών και ροπής περνά μέσα από ένα σημείο πάνω από την καμπύλη ροπής του κινητήρα, συνεχίζεται για τον έλεγχο των τιμών ροπής αναφοράς και το αίτημα χειριστή επιτρέπεται να φτάσει σε μέγιστο επίπεδο.
 Καθ’ όλη τη διάρκεια του κύκλου δοκιμής RMC (κατά τη διάρκεια κάθε φάσης και συμπεριλαμβανομένων των βαθμίδων μεταξύ των φάσεων), μετράται η συγκέντρωση κάθε αέριου ρύπου και λαμβάνονται δείγματα σωματιδίων. Οι αέριοι ρύποι δύναται να μετριούνται σε πρωτογενή ή αραιωμένη μορφή και να καταγράφονται συνεχώς· εάν είναι αραιωμένοι, δείγματά τους δύναται να λαμβάνονται σε σάκο δειγματοληψίας. Το δείγμα των σωματιδίων αραιώνεται με κατάλληλα προετοιμασμένο καθαρό αέρα. Από την πλήρη διαδικασία της δοκιμής λαμβάνεται ένα δείγμα και συλλέγεται σε ένα φίλτρο δειγματοληψίας σωματιδίων.
 Για τον υπολογισμό των ειδικών εκπομπών της πέδησης, το πραγματικό έργο κύκλου υπολογίζεται ενσωματώνοντας την πραγματική ισχύ του κινητήρα σε ολόκληρο τον κύκλο.
 7.8.2.3. Αλληλουχία της δοκιμής εκπομπών:
 α)
 Η εκτέλεση του κύκλου RMC, η δειγματοληψία καυσαερίων, η καταγραφή των δεδομένων και η ενσωμάτωση των μετρούμενων τιμών ξεκινούν ταυτοχρόνως·
 β)
 Οι στροφές και η ροπή ελέγχονται έως την πρώτη φάση του κύκλου δοκιμής·
 γ)
 Αν ο κινητήρας σταματήσει οποιαδήποτε στιγμή κατά τη διάρκεια της εκτέλεσης του κύκλου RMC, η δοκιμή να ακυρώνεται. Ο κινητήρας προετοιμάζεται εκ νέου και η δοκιμή επαναλαμβάνεται·
 δ)
 Στο τέλος του κύκλου RMC, συνεχίζεται η δειγματοληψία, εκτός της δειγματοληψίας σωματιδίων, διατηρώντας σε λειτουργία όλα τα συστήματα ώστε να μπορέσει να παρέλθει ο χρόνος απόκρισης του συστήματος. Τότε διακόπτεται κάθε διαδικασία δειγματοληψίας και καταγραφής, συμπεριλαμβανομένης της καταγραφής


text:
των δειγμάτων υποβάθρου. Τέλος, διακόπτεται η λειτουργία κάθε συσκευής ολοκλήρωσης και το τέλος του κύκλου δοκιμής αναφέρεται στα καταγεγραμμένα δεδομένα·
 ε)
 Εκτελούνται διαδικασίες μετά τη δοκιμή σύμφωνα με την παράγραφο 7.4.
 7.8.2.4. Κριτήρια επικύρωσης
 Οι δοκιμές RMC επικυρώνονται μέσω της ανάλυσης παλινδρόμησης που περιγράφεται στις παραγράφους 7.8.3.3. και 7.8.3.5. Τα επιτρεπόμενα όρια ανοχής του κύκλου RMC αναφέρονται στον ακόλουθο πίνακα 7.1. Σημειώνεται ότι τα όρια ανοχής του κύκλου RMC διαφέρουν από τα όρια ανοχής του κύκλου NRTC που αναφέρονται στον πίνακα 7.2.
 Πίνακας 7.1
 Ανοχές της καμπύλης παλινδρόμησης για τον κύκλο RMC
 Στροφές
 Ροπή
 Ισχύς
 Τυπικό σφάλμα εκτίμησης (SEE) του y επί του x
 μέγιστο 1 % των ονομαστικών στροφών
 μέγιστο 2% της μέγιστης ροπής του κινητήρα
 μέγιστο 2% της μέγιστης ισχύος του κινητήρα
 Κλίση της καμπύλης παλινδρόμησης, a
 1
 0,99 έως 1,01
 0,98 έως 1,02
 0,98 έως 1,02
 Συντελεστής προσδιορισμού, r
 2
 ελάχιστο 0,990
 ελάχιστο 0,950
 ελάχιστο 0,950
 Σημείο τομής του y με την καμπύλη παλινδρόμησης, a
 0
 ±1 % των ονομαστικών στροφών
 ±20 Nm or 2 % της μέγιστης ροπής, όποιο είναι μεγαλύτερο
 ±4 kW ή 2 % της μέγιστης ισχύος, όποιο είναι μεγαλύτερο
 Στην περίπτωση που η δοκιμή RMC δεν εκτελείται σε τράπεζα δοκιμών μεταβατικών συνθηκών, όπου δεν είναι διαθέσιμες οι ανά δευτερόλεπτο τιμές στροφών και ροπής, χρησιμοποιούνται τα ακόλουθα κριτήρια επικύρωσης.
 Οι απαιτήσεις ορίων ανοχής στροφών και ροπής για κάθε φάση αναφέρονται στην παράγραφο 7.8.1.3. Για τις γραμμικές μεταβάσεις στροφών και ροπής διάρκειας 20 δευτερολέπτων μεταξύ των φάσεων δοκιμής RMC υπό σταθερές συνθήκες (παράγραφος 7.4.1.2.), εφαρμόζονται τα ακόλουθα όρια ανοχής για τις στροφές και το φορτίο για τη βαθμίδα: οι στροφές διατηρούνται σε γραμμικό επίπεδο σε τιμές έως ±2% των ονομαστικών στροφών. Η ροπή διατηρείται σε γραμμικό επίπεδο σε τιμές έως ±5% της μέγιστης ροπής στις ονομαστικές στροφές.
 7.8.3. Κύκλος δοκιμής μεταβατικών συνθηκών (NRTC)
 Οι ρυθμίσεις στροφών και ροπής εκτελούνται διαδοχικά για την εκτέλεση του κύκλου δοκιμής μεταβατικών συνθηκών. Οι ρυθμίσεις στροφών και ροπής εκδίδονται με συχνότητα τουλάχιστον 5 Hz. Δεδομένου ότι ο κύκλος δοκιμής αναφοράς προσδιορίζεται στο 1 Hz, οι ενδιάμεσες ρυθμίσεις στροφών και ροπής παρεμβάλλονται γραμμικά στις τιμές ροπής αναφοράς που προκύπτουν από την παραγωγή του κύκλου.
 Μικρές απομαλοποιημένες τιμές στροφών κοντά στις θερμές στροφές (βραδείας λειτουργίας) βραδυπορίας ενδέχεται να προκαλούν την ενεργοποίηση των ρυθμιστών χαμηλών στροφών βραδυπορίας και την υπέρβαση της ροπής αναφοράς από τη ροπή του κινητήρα, ακόμα και εάν το αίτημα χειριστή βρίσκεται σε ελάχιστο σημείο. Στις περιπτώσεις αυτές, συνίσταται να ελέγχεται το δυναμόμετρο έτσι ώστε να δίνει προτεραιότητα στην εφαρμογή της ροπής αναφοράς αντί των στροφών αναφοράς και να αφήνει τον κινητήρα να ρυθμίζει τις στροφές.
 Υπό συνθήκες ψυχρής εκκίνησης, οι κινητήρες δύναται να χρησιμοποιούν διάταξη ενισχυμένων στροφών βραδυπορίας για την ταχεία προθέρμανση του κινητήρα και των διατάξεων μετεπεξεργασίας. Υπό τις συνθήκες αυτές, πολύ χαμηλές ομαλοποιημένες στροφές θα παράγουν στροφές αναφοράς κατώτερες των εν λόγω υψηλότερων στροφών ενισχυμένης βραδυπορίας. Στην περίπτωση αυτή, συνίσταται να ελέγχεται το δυναμόμετρο έτσι ώστε να δίνει προτεραιότητα στην εφαρμογή της ροπής αναφοράς και να αφήνει τον κινητήρα να ρυθμίζει τις στροφές όταν το αίτημα χειριστή


text:
βρίσκεται σε ελάχιστο επίπεδο.
 Κατά τη διάρκεια μιας δοκιμής εκπομπών, οι στροφές και η ροπή αναφοράς και οι στροφές και η ροπή ανάδρασης καταγράφονται με ελάχιστη συχνότητα 1 Hz, αλλά κατά προτίμηση με συχνότητα 5 Hz ή ακόμα και 10 Hz. Αυτή η μακρύτερη συχνότητα καταγραφής είναι σημαντική καθώς βοηθά στην ελαχιστοποίηση της στρέβλωσης που προκαλεί η χρονική υστέρηση μεταξύ των τιμών στροφών και ροπής αναφοράς και των μετρούμενων τιμών στροφών και ροπής ανάδρασης.
 Οι στροφές και η ροπή αναφοράς και ανάδρασης δύναται να καταγράφονται με βραχύτερες συχνότητες (έως και 1 Hz), εάν καταγράφονται οι μέσες τιμές κατά το χρονικό διάστημα μεταξύ των καταγραφόμενων τιμών. Οι μέσες τιμές υπολογίζονται βάσει των τιμών ανάδρασης, οι οποίες ενημερώνονται με συχνότητα τουλάχιστον 5 Hz. Αυτές οι καταγραφόμενες τιμές χρησιμοποιούνται για τον υπολογισμό στατιστικών στοιχείων επικύρωσης του κύκλου και του συνολικού έργου.
 7.8.3.1. Προετοιμασία του κινητήρα
 Για την επίτευξη σταθερών συνθηκών για την ακόλουθη δοκιμή εκπομπής, το σύστημα δειγματοληψίας και ο κινητήρας προετοιμάζονται είτε μέσω της εκτέλεσης ενός πλήρους κύκλου προετοιμασίας πριν από δοκιμή NRTC είτε με λειτουργία του κινητήρα και των συστημάτων μέτρησης υπό συνθήκες παρόμοιες με αυτές του κύκλου δοκιμής. Εάν η δοκιμή που διενεργήθηκε πριν ήταν επίσης θερμή δοκιμή NRTC, δεν απαιτείται επιπλέον προετοιμασία.
 Μπορεί να εφαρμοστεί διαδικασία φυσικής ή επιταχυνόμενης ψύξης. Για την επιταχυνόμενη ψύξη, πρέπει να χρησιμοποιηθεί ορθή τεχνική κρίση για να δημιουργηθούν συστήματα κυκλοφορίας του αέρα ψύξης σε όλο τον κινητήρα, για την κυκλοφορία ψυχρού λαδιού μέσω του συστήματος λίπανσης του κινητή, για την απαγωγή της θερμοκρασίας από το ψυκτικό μέσω του συστήματος ψύξης του κινητήρα, και για την απαγωγή της θερμοκρασίας από ένα σύστημα μετεπεξεργασίας των καυσαερίων. Σε περίπτωση επιταχυνόμενης ψύξης συστήματος μετεπεξεργασίας των καυσαερίων, ο αέρας ψύξης χρησιμοποιείται μόνον αφού το σύστημα μετεπεξεργασίας έχει ψυχθεί σε θερμοκρασία χαμηλότερη από τη θερμοκρασία καταλυτικής ενεργοποίησης. Δεν επιτρέπεται καμία διαδικασία ψύξης που καταλήγει σε μη αντιπροσωπευτικές εκπομπές.
 Εκτελείται η διαδικασία πριν από τη δοκιμή σύμφωνα με την παράγραφο 7.3.1., συμπεριλαμβανομένης της βαθμονόμησης του αναλυτή.
 7.8.3.2. Εκτέλεση κύκλου δοκιμής μεταβατικών συνθηκών NRTC
 Η δοκιμή ξεκινά ως εξής:
 Η αλληλουχία δοκιμής ξεκινά αμέσως μετά την εκκίνηση του κινητήρα από ψυχρή κατάσταση στην περίπτωση ψυχρής δοκιμής NRTC ή από κατάσταση θερμού εμποτισμού στην περίπτωση θερμής δοκιμής NRTC. Εφαρμόζονται οι οδηγίες (παράρτημα 5).
 Η καταγραφή δεδομένων, η δειγματοληψία καυσαερίων και η ενσωμάτωση μετρούμενων τιμών ξεκινούν ταυτοχρόνως με την εκκίνηση του κινητήρα. Ο κύκλος δοκιμής ξεκινά όταν τεθεί σε λειτουργία ο κινητήρας και εκτελείται σύμφωνα με το πρόγραμμα του παραρτήματος 5.
 Στο τέλος του κύκλου συνεχίζεται η δειγματοληψία, διατηρώντας σε λειτουργία όλα τα συστήματα ώστε να μπορέσει να παρέλθει ο χρόνος απόκρισης του συστήματος. Τότε διακόπτεται κάθε διαδικασία δειγματοληψίας και καταγραφής, συμπεριλαμβανομένης της καταγραφής των δειγμάτων υποβάθρου. Τέλος, διακόπτεται η λειτουργία κάθε συσκευής ολοκλήρωσης και το τέλος του κύκλου δοκιμής αναφέρεται στα καταγεγραμμένα δεδομένα.
 Εκτελούνται διαδικασίες μετά τη δοκιμή σύμφωνα με την παράγραφο 7.3.2.
 7.8.3.3. Κριτήρια επικύρωσης κύκλου για τον κύκλο δοκιμής μεταβατικών συνθηκών
 Για να ελεγχθεί η εγκυρότητα μιας δοκιμής, εφαρμόζονται τα κριτήρια επικύρωσης κύκλου στις τιμές αναφοράς και ανάδρασης της ροπής, των


text:
στροφών, της ισχύος και του συνολικού έργου.
 7.8.3.4. Υπολογισμός του έργου κύκλου
 Πριν από τον υπολογισμό του έργου κύκλου, οποιεσδήποτε τιμές στροφών και ροπής που καταγράφονται κατά την εκκίνηση του κινητήρα πρέπει να παραλειφθούν. Σημεία με αρνητικές τιμές ροπής θεωρούνται μηδενικό έργο. Το πραγματικό έργο κύκλου W
 act (σε kWh) υπολογίζεται με βάση όλες τις τιμές στροφών και ροπής ανάδρασης του κινητήρα. Το έργο κύκλου αναφοράς W
 ref (σε kWh) υπολογίζεται με βάση όλες τις τιμές αναφοράς στροφών και ροπής ανάδρασης του κινητήρα. Το πραγματικό έργο κύκλου W
 act χρησιμοποιείται για τη σύγκριση με το έργο του κύκλου αναφοράς W
 ref και για τον υπολογισμό των ειδικών εκπομπών της πέδησης (βλέπε παράγραφο 7.2.).
 Το W
 act είναι μεταξύ 85 τοις εκατό και 105 τοις εκατό του W
 ref.
 7.8.3.5. Στατιστικά στοιχεία επικύρωσης (βλ. παράρτημα 4Β προσάρτημα Α.2.)
 Υπολογίζεται η γραμμική παλινδρόμηση μεταξύ των τιμών αναφοράς και ανάδρασης για τις στροφές, τη ροπή και την ισχύ.
 Προκειμένου να ελαχιστοποιείται η στρέβλωση που προκαλεί η χρονική υστέρηση μεταξύ των τιμών αναφοράς και αυτών του κύκλου ανάδρασης, ολόκληρη η ακολουθία των ενδείξεων ανάδρασης των στροφών και της ροπής κινητήρα μπορεί να προωθείται ή να καθυστερεί χρονικά σε σχέση με την ακολουθία των στροφών και της ροπής αναφοράς. Αν μετατοπίζονται οι ενδείξεις ανάδρασης, μετατοπίζονται στην ίδια απόσταση και προς την ίδια κατεύθυνση τόσο οι στροφές όσο και η ροπή.
 Χρησιμοποιείται η μέθοδος των ελαχίστων τετραγώνων, ενώ η εξίσωση της γραμμής που διέρχεται από τα περισσότερα σημεία έχει τη μορφή:
 (7-6)
 όπου:
 y
 =
 τιμή ανάδρασης στροφών (min-1), ροπής (Nm) ή ισχύος (kW)
 a
 1
 =
 κλίση της καμπύλης παλινδρόμησης
 x
 =
 τιμή αναφοράς στροφών (min-1), ροπής (Nm) ή ισχύος (kW)
 a
 0
 =
 σημείο τομής του y με την καμπύλη παλινδρόμησης
 Για κάθε καμπύλη παλινδρόμησης υπολογίζονται το τυπικό σφάλμα εκτίμησης (SEE) του y επί του x, καθώς και ο συντελεστής προσδιορισμού (r
 2) (παράρτημα 4Β προσάρτημα Α.2.).
 Συνιστάται η ανάλυση αυτή να διενεργείται στο 1 Hz. Προκειμένου να θεωρηθεί η δοκιμή έγκυρη, πρέπει να ικανοποιούνται τα κριτήρια του πίνακα 7.2 της παρούσας παραγράφου.
 Πίνακας 7.2
 Ανοχές της καμπύλης παλινδρόμησης
 Στροφές
 Ροπή
 Ισχύς
 Τυπικό σφάλμα εκτίμησης (SEE) του y επί του x
 ≤ 5,0 των μέγιστων στροφών δοκιμής
 ≤ 10,0 της μέγιστης ροπής του διαγράμματος ισχύος
 ≤ 10,0 της μέγιστης ισχύος του διαγράμματος ισχύος
 Κλίση της καμπύλης παλινδρόμησης, a
 1
 0,95 έως 1,03
 0,83 έως 1,03
 0,89 έως 1,03
 Συντελεστής προσδιορισμού, r
 2
 ελάχιστο 0,970
 ελάχιστο 0,850
 ελάχιστο 0,910
 Σημείο τομής του y με την καμπύλη παλινδρόμησης, a
 0
 ≤ 10 των στροφών βραδυπορίας
 ±20 Nm ή ± 2 τοις εκατό της μέγιστης ροπής, όποια είναι μεγαλύτερη
 ±4 Nm ή ± 2 τοις εκατό της μέγιστης ισχύος, όποια είναι μεγαλύτερη
 Για λόγους παλινδρόμησης μόνο, επιτρέπονται διαγραφές σημείων στις περιπτώσεις που σημειώνονται στον πίνακα 7.3 της παρούσας παραγράφου, πριν από τον υπολογισμό της παλινδρόμησης. Ωστόσο, τα σημεία αυτά δεν πρέπει να διαγράφονται για τον υπολογισμό του κύκλου και των εκπομπών κύκλου. Ως σημείο βραδυπορίας ορίζεται ένα σημείο το οποίο έχει ομαλοποιημένη ροπή αναφοράς 0 % και


text:
ομαλοποιημένες στροφές αναφοράς 0 %. Διαγραφή σημείου μπορεί να εφαρμόζεται σε ολόκληρο τον κύκλο ή σε οποιοδήποτε μέρος του. Πρέπει να προσδιορίζονται τα σημεία που διαγράφονται.
 Πίνακας 7.3
 Επιτρεπόμενες διαγραφές σημείων από την ανάλυση παλινδρόμησης
 Εκδήλωση
 Προϋπόθεση (n = στροφές κινητήρα, T = ροπή)
 Επιτρεπόμενες διαγραφές σημείων
 Ελάχιστο αίτημα χειριστή
 (σημείο βραδυπορίας)
 n
 ref = n
 idle
 και
 T
 ref = 0
 και
 T
 act > (T
 ref – 0,02 T
 maxmappedtorque)
 και
 T
 act < (T
 ref + 0,02 T
 maxmappedtorque)
 στροφές και ισχύς
 Ελάχιστο αίτημα χειριστή
 n
 act ≤ 1,02 n
 ref και T
 act > T
 ref
 ή
 n
 act > n
 ref και T
 act ≤ T
 ref'
 ή
 n
 act > 1,02 n
 ref και T
 ref < T
 act ≤ (T
 ref + 0,02 T
 maxmappedtorque)
 ισχύς και είτε ροπή είτε στροφές
 Μέγιστο αίτημα χειριστή
 n
 act < n
 ref και T
 act ≥ T
 ref
 ή
 n
 act ≥ 0,98 n
 ref και T
 act < T
 ref
 ή
 n
 act < 0,98 n
 ref και T
 ref > T
 act ≥ (T
 ref – 0,02 T
 maxmappedtorque)
 ισχύς και είτε ροπή είτε στροφές
 8. ΔΙΑΔΙΚΑΣΙΕΣ ΜΕΤΡΗΣΗΣ
 8.1. Βαθμονόμηση και έλεγχοι επιδόσεων
 8.1.1. Εισαγωγή
 Η παρούσα παράγραφος περιγράφει τις απαιτούμενες βαθμονομήσεις και επαληθεύσεις των συστημάτων μέτρησης. Βλ. παράγραφο 9.4. για τις προδιαγραφές που ισχύουν για τα επιμέρους όργανα.
 Βαθμονομήσεις ή επαληθεύσεις εκτελούνται γενικά σε ολόκληρη την αλυσίδα μέτρησης.
 Εάν δεν προσδιορίζεται βαθμονόμηση ή επαλήθευση για ένα τμήμα συστήματος μέτρησης, αυτό το τμήμα του συστήματος βαθμονομείται και οι επιδόσεις του επαληθεύονται με συχνότητα σύμφωνη με τυχόν συστάσεις του κατασκευαστή του συστήματος μέτρησης και με την ορθή τεχνική κρίση.
 Χρησιμοποιούνται διεθνώς αναγνωρισμένα πρότυπα για τη συμμόρφωση με τα όρια ανοχής που προσδιορίζονται για βαθμονομήσεις και επαληθεύσεις.
 8.1.2. Σύνοψη βαθμονόμησης και επαλήθευσης
 Στον πίνακα 8.1. συνοψίζονται οι βαθμονομήσεις και οι επαληθεύσεις που περιγράφονται στην παράγραφο 8. και αναφέρεται ο χρόνος κατά τον οποίο πρέπει να εκτελούνται.
 Πίνακας 8.1
 Σύνοψη βαθμονομήσεων και επαληθεύσεων
 Τύπος βαθμονόμησης ή επαλήθευσης
 Ελάχιστη συχνότητα (4)
 8.1.3.:
 Ορθότητα, επαναληψιμότητα και θόρυβος
 Ορθότητα: Δεν απαιτείται αλλά συνιστάται για την αρχική εγκατάσταση.
 Επαναληψιμότητα: Δεν απαιτείται αλλά συνιστάται για την αρχική εγκατάσταση.
 Θόρυβος: Δεν απαιτείται αλλά συνιστάται για την αρχική εγκατάσταση.
 8.1.4.:
 Γραμμικότητα
 Στροφές: Κατά την αρχική εγκατάσταση, εντός διαστήματος 370 ημερών πριν από τη δοκιμή και μετά από μείζονα συντήρηση.
 Ροπή: Κατά την αρχική εγκατάσταση, εντός διαστήματος 370 ημερών πριν από τη δοκιμή και μετά από μείζονα συντήρηση.
 Ροές καθαρών αερίων και αραιωμένων καυσαερίων: Κατά την αρχική εγκατάσταση, εντός διαστήματος 370 ημερών πριν από τη δοκιμή και μετά από μείζονα συντήρηση, εκτός εάν η ροή επαληθεύεται μέσω ελέγχου προπανίου ή ισοζυγίου άνθρακα ή οξυγόνου.
 Ροή καυσαερίων: Κατά την αρχική εγκατάσταση, εντός διαστήματος 185 ημερών πριν από τη δοκιμή και μετά από μείζονα συντήρηση, εκτός εάν η ροή επαληθεύεται μέσω ελέγχου προπανίου ή ισοζυγίου άνθρακα ή οξυγόνου.
 Αναλυτές αερίων: Κατά την αρχική εγκατάσταση, εντός διαστήματος 35 ημερών πριν από τη δοκιμή και μετά από μείζονα συντήρηση.
 Ισοζύγιο σωματιδίων: Κατά την αρχική εγκατάσταση, εντός διαστήματος 370 ημερών


text:
πριν από τη δοκιμή και μετά από μείζονα συντήρηση.
 Αυτόνομη πίεση και θερμοκρασία: Κατά την αρχική εγκατάσταση, εντός διαστήματος 370 ημερών πριν από τη δοκιμή και μετά από μείζονα συντήρηση.
 8.1.5.:
 Απόκριση του συστήματος συνεχούς αναλυτή αερίου και επικαιροποίηση-καταγραφή επαλήθευσης - για αναλυτές αερίου που δεν αντισταθμίζονται συνεχώς για άλλα σώματα αερίων
 Κατά την αρχική εγκατάσταση ή μετά από τροποποίηση του συστήματος που επηρεάζει την απόκριση.
 8.1.6.:
 Απόκριση του συστήματος συνεχούς αναλυτή αερίου και επικαιροποίηση-καταγραφή επαλήθευσης - για αναλυτές αερίου που αντισταθμίζονται συνεχώς για άλλα σώματα αερίων
 Κατά την αρχική εγκατάσταση ή μετά από τροποποίηση του συστήματος που επηρεάζει την απόκριση.
 8.1.7.1.:
 Ροπή
 Κατά την αρχική εγκατάσταση και μετά από μείζονα συντήρηση.
 8.1.7.2.:
 Πίεση, θερμοκρασία, σημείο δρόσου
 Κατά την αρχική εγκατάσταση και μετά από μείζονα συντήρηση.
 8.1.8.1.:
 Ροή καυσίμου
 Κατά την αρχική εγκατάσταση και μετά από μείζονα συντήρηση.
 8.1.8.2.:
 Ροή αέρα εισαγωγής
 Κατά την αρχική εγκατάσταση και μετά από μείζονα συντήρηση.
 8.1.8.3.:
 Ροή καυσαερίων
 Κατά την αρχική εγκατάσταση και μετά από μείζονα συντήρηση.
 8.1.8.4.:
 Ροή αραιωμένου καυσαερίου (CVS και PFD)
 Κατά την αρχική εγκατάσταση και μετά από μείζονα συντήρηση.
 8.1.8.5.:
 CVS/PFD και επαλήθευση δειγματολήπτη παρτίδας (5)
 Κατά την αρχική εγκατάσταση, εντός διαστήματος 35 ημερών πριν από τη δοκιμή και μετά από μείζονα συντήρηση. (έλεγχος προπανίου)
 8.1.8.8.:
 Διαρροή κενού
 Πριν από το τέλος κάθε εργαστηριακής δοκιμής σύμφωνα με την παράγραφο 7.1.
 8.1.9.1.:
 Παρεμβολή νερού σε NDIR CO2
 Κατά την αρχική εγκατάσταση και μετά από μείζονα συντήρηση.
 8.1.9.1.:
 Παρεμβολή CO2 και νερού σε NDIR CO
 Κατά την αρχική εγκατάσταση και μετά από μείζονα συντήρηση.
 8.1.10.1.:
 Βαθμονόμηση FID
 Βελτιστοποίηση FID THC και επαλήθευση FID THC
 Βαθμονόμηση, βελτιστοποίηση και προσδιορισμός απόκρισης CH4: κατά την αρχική εγκατάσταση και μετά από μείζονα συντήρηση.
 Επαλήθευση απόκρισης CH4: κατά την αρχική εγκατάσταση, εντός διαστήματος 185 ημερών πριν από τη δοκιμή και μετά από μείζονα συντήρηση.
 8.1.10.2.:
 Παρεμβολή Ο2 σε FID πρωτογενούς καυσαερίου
 Για όλους τους αναλυτές FID: κατά την αρχική εγκατάσταση και μετά από μείζονα συντήρηση
 Για τους αναλυτές FID THC: κατά την αρχική εγκατάσταση, μετά από μείζονα συντήρηση και μετά από
 βελτιστοποίηση του FID σύμφωνα με την παράγραφο 8.1.10.1.
 8.1.10.3.:
 Διείσδυση του διαχωριστή υδρογονανθράκων πλην μεθανίου
 Κατά την αρχική εγκατάσταση, εντός διαστήματος 185 ημερών πριν από τη δοκιμή και μετά από μείζονα συντήρηση.
 8.1.11.1.:
 Απόσβεση CO2 και νερού για CLD
 Κατά την αρχική εγκατάσταση και μετά από μείζονα συντήρηση.
 8.1.11.3.:
 Παρεμβολή HC και νερού για NDUV
 Κατά την αρχική εγκατάσταση και μετά από μείζονα συντήρηση.
 8.1.11.4.:
 Διαπερατότητα του λουτρού ψύξης (ψύκτη) στο NO2
 Κατά την αρχική εγκατάσταση και μετά από μείζονα συντήρηση.
 8.1.11.5.:
 Μετατροπή μετατροπέα NO2 σε NO
 Κατά την αρχική εγκατάσταση, εντός διαστήματος 35 ημερών πριν από τη δοκιμή και μετά από μείζονα συντήρηση.
 8.1.12.1.:
 Ζυγός PM και ζύγιση σωματιδίων
 Ανεξάρτητη επαλήθευση: κατά την αρχική εγκατάσταση, εντός διαστήματος 370 ημερών πριν από τη δοκιμή και μετά από μείζονα συντήρηση.
 Επαληθεύσεις μηδενισμού, προσδιορισμού του μεγίστου της κλίμακας και δείγματος αναφοράς: εντός 12 ωρών πριν από τη ζύγιση και μετά από μείζονα συντήρηση.
 8.1.3. Επαληθεύσεις της ορθότητας, της επαναληψιμότητας και του θορύβου
 Οι τιμές επιδόσεων των επιμέρους οργάνων


text:
που προσδιορίζονται στον πίνακα 9.3 αποτελούν τη βάση για τον προσδιορισμό της ορθότητας, της επαναληψιμότητας και του θορύβου ενός οργάνου.
 Δεν απαιτείται επαλήθευση της ορθότητας, της επαναληψιμότητας ή του θορύβου των οργάνων. Ωστόσο, ενδέχεται να είναι χρήσιμο να πραγματοποιούνται οι επαληθεύσεις αυτές για τον καθορισμό προδιαγραφών για ένα νέο όργανο, για την επαλήθευση των επιδόσεων ενός νέου οργάνου μετά την παράδοσή του ή για την επίλυση προβλημάτων ενός υφιστάμενου οργάνου.
 8.1.4. Γραμμικός έλεγχος
 8.1.4.1. Πεδίο εφαρμογής και συχνότητα
 Γραμμικός έλεγχος πρέπει να πραγματοποιείται για κάθε σύστημα μέτρησης που παρατίθεται στον πίνακα 8.2. τουλάχιστον με τη συχνότητα που αναφέρεται στον πίνακα, σύμφωνα με τις συστάσεις του κατασκευαστή του συστήματος μέτρησης και την ορθή τεχνική κρίση. Σκοπός του γραμμικού ελέγχου είναι να προσδιοριστεί ότι ένα σύστημα μέτρησης παρέχει αναλογική απόκριση σε όλο το εύρος της περιοχής μέτρησης που ενδιαφέρει τον ερευνητή. Ο γραμμικός έλεγχος συνιστάται στην εισαγωγή μιας σειράς τουλάχιστον 10 τιμών αναφοράς σε ένα σύστημα μέτρησης, εκτός εάν ορίζεται διαφορετικά. Το σύστημα μέτρησης ποσοτικοποιεί κάθε τιμή αναφοράς. Οι μετρούμενες τιμές συγκρίνονται συλλογικά με τις τιμές αναφοράς με τη χρήση γραμμικής παλινδρόμησης ελαχίστων τετραγώνων και των κριτηρίων γραμμικότητας που προσδιορίζονται στον πίνακα 8.2 της παρούσας παραγράφου.
 8.1.4.2. Απαιτήσεις επιδόσεων
 Εάν ένα σύστημα μέτρησης δεν πληροί τα εφαρμοζόμενα κριτήρια γραμμικότητας του πίνακα 8.2, η αστοχία διορθώνεται μέσω νέας βαθμονόμησης, επισκευής ή αντικατάστασης των εξαρτημάτων, όπως απαιτείται. Ο γραμμικός έλεγχος επαναλαμβάνεται μετά τη διόρθωση της αστοχίας ώστε να εξασφαλιστεί ότι το σύστημα μέτρησης πληροί τα κριτήρια γραμμικότητας.
 8.1.4.3. Διαδικασία
 Εφαρμόζεται το ακόλουθο πρωτόκολλο γραμμικού ελέγχου:
 α)
 το σύστημα μέτρησης πρέπει να λειτουργεί υπό τις ειδικές γι’ αυτό θερμοκρασίες, πιέσεις και ροές·
 β)
 το όργανο ρυθμίζεται στο μηδέν, όπως θα ρυθμιζόταν πριν από μια δοκιμή εκπομπών, με την εισαγωγή μηδενικού σήματος. Για τους αναλυτές αερίων, χρησιμοποιείται αέριο μηδενισμού που πληροί τις προδιαγραφές της παραγράφου 9.5.1 και εισάγεται απευθείας στη θύρα του αναλυτή·
 γ)
 προσδιορίζεται το μέγιστο της κλίμακας του οργάνου, όπως θα γινόταν πριν από την δοκιμή εκπομπών, με την εισαγωγή σήματος προσδιορισμού του μεγίστου της κλίμακας. Για τους αναλυτές αερίων, χρησιμοποιείται αέριο προσδιορισμού του μεγίστου της κλίμακας που πληροί τις προδιαγραφές της παραγράφου 9.5.1 και εισάγεται απευθείας στη θύρα του αναλυτή·
 δ)
 μετά τον προσδιορισμό του μεγίστου της κλίμακας του οργάνου, ελέγχεται η ρύθμιση στο μηδέν με το ίδιο σήμα που χρησιμοποιήθηκε στο στοιχείο β) της παρούσας παραγράφου. Βάσει της μηδενικής ένδειξης, χρησιμοποιείται ορθή τεχνική κρίση για να προσδιοριστεί εάν πρέπει να μηδενιστεί εκ νέου το όργανο και/ή να προσδιοριστεί εκ νέου το μέγιστο της κλίμακας του οργάνου πριν από το επόμενο στάδιο
 ε)
 για όλες τις μετρούμενες ποσότητες, χρησιμοποιούνται οι συστάσεις του κατασκευαστή και η ορθή τεχνική κρίση για την επιλογή των τιμών αναφοράς, y
 refi
 , που καλύπτουν το πλήρες εύρος τιμών που αναμένονται κατά τη δοκιμή εκπομπών, αποφεύγοντας έτσι την ανάγκη παρέκτασης μεταξύ των τιμών αυτών. Επιλέγεται μηδενικό σήμα αναφοράς ως μια από τις τιμές αναφοράς του γραμμικού ελέγχου. Όσον αφορά τον γραμμικό έλεγχο αυτόνομης πίεσης και θερμοκρασίας, επιλέγονται τουλάχιστον τρεις τιμές αναφοράς. Για όλους τους άλλους γραμμικούς ελέγχους, επιλέγονται τουλάχιστον


text:
δέκα τιμές αναφοράς·
 στ)
 εφαρμόζονται οι συστάσεις του κατασκευαστή του οργάνου και η ορθή τεχνική κρίση για την επιλογή της σειράς με την οποία θα εισαχθούν οι τιμές αναφοράς·
 ζ)
 παράγονται ποσότητες αναφοράς και εισάγονται σύμφωνα με την παράγραφο 8.1.4.4. Για τους αναλυτές αερίων, οι συγκεντρώσεις αερίων που είναι γνωστό ότι συμμορφώνονται με τις προδιαγραφές της παραγράφου 9.5.1 χρησιμοποιούνται και εισάγονται απευθείας στη θύρα του αναλυτή·
 η)
 το όργανο αφήνεται να σταθεροποιηθεί για ένα χρονικό διάστημα ενώ μετρά την τιμή αναφοράς·
 θ)
 με συχνότητα καταγραφής τουλάχιστον ίση με την ελάχιστη συχνότητα, όπως προσδιορίζεται στον πίνακα 9.2., οι τιμές αναφοράς μετρώνται για 30 δευτερόλεπτα και καταγράφεται ο αριθμητικός μέσος των
 καταγεγραμμένων τιμών·
 ι)
 τα περιγραφόμενα στα σημεία ζ) έως θ) της παρούσας παραγράφου στάδια επαναλαμβάνονται έως ότου να μετρηθούν όλες οι ποσότητες αναφοράς·
 ια)
 οι αριθμητικοί μέσοι
 και οι τιμές αναφοράς, y
 refi
 , χρησιμοποιούνται για τον υπολογισμό παραμέτρων γραμμικής παλινδρόμησης ελαχίστων τετραγώνων και στατιστικών τιμών για σκοπούς σύγκρισης με τα κριτήρια ελάχιστων επιδόσεων του πίνακα 8.2. Πραγματοποιούνται οι υπολογισμοί που περιγράφονται στο παράρτημα 4Β προσάρτημα Α.2 παράγραφος Α.2.
 8.1.4.4. Σήματα αναφοράς
 Στην παρούσα παράγραφο περιγράφονται συνιστώμενες μέθοδοι για την παραγωγή τιμών αναφοράς για το πρωτόκολλο γραμμικού ελέγχου της παραγράφου 8.1.4.3. της παρούσας ενότητας. Χρησιμοποιούνται τιμές αναφοράς που προσομοιώνουν πραγματικές τιμές ή εισάγεται πραγματική τιμή και μετράται με σύστημα μέτρησης τιμών αναφοράς. Στη δεύτερη περίπτωση, η τιμή αναφοράς είναι η τιμή που προκύπτει από το σύστημα μέτρησης τιμών αναφοράς. Οι τιμές αναφοράς και τα συστήματα μέτρησης τιμών αναφοράς είναι διεθνώς αναγνωρίσιμα.
 Στην περίπτωση συστημάτων μέτρησης με αισθητήρες, όπως θερμοστοιχεία, θερμόμετρα ηλεκτρικής αντίστασης και θερμίστορες, ο γραμμικός έλεγχος δύναται να διενεργηθεί αφαιρώντας τον αισθητήρα από το σύστημα και χρησιμοποιώντας στη θέση του προσομοιωτή. Χρησιμοποιείται προσομοιωτής με ανεξάρτητη βαθμονόμηση και αντιστάθμιση ψυχρής επαφής, όπως απαιτείται. Η αβεβαιότητα του διεθνώς αναγνωρίσιμου προσομοιωτή, υπολογιζόμενη βάσει της θερμοκρασίας, πρέπει να είναι μικρότερη του 0,5% της μέγιστης θερμοκρασίας λειτουργίας T
 max. Εάν χρησιμοποιηθεί αυτή η επιλογή, είναι απαραίτητη η χρήση αισθητήρων οι οποίοι ορίζονται από τον προμηθευτή ως ακριβείς σε ποσοστό καλύτερο του 0,5% της T
 max σε σύγκριση με την τυπική καμπύλη βαθμονόμησής τους.
 8.1.4.5. Συστήματα μέτρησης για τα οποία απαιτείται γραμμικός έλεγχος
 Στον πίνακα 8.2 αναφέρονται συστήματα μέτρησης για τα οποία απαιτείται γραμμικός έλεγχος. Για το συγκεκριμένο πίνακα ισχύουν οι ακόλουθες διατάξεις.
 α)
 Εκτελείται γραμμικός έλεγχος συχνότερα, εάν αυτό συνιστάται από τον κατασκευαστή του οργάνου ή σύμφωνα με την ορθή τεχνική κρίση·
 β)
 Η ένδειξη «min» αναφέρεται στην ελάχιστη τιμή αναφοράς που χρησιμοποιείται κατά το γραμμικό έλεγχο·
 Σημειώνεται ότι η τιμή αυτή μπορεί να είναι μηδενική ή αρνητική ανάλογα με το σήμα·
 γ)
 Η ένδειξη «max» αναφέρεται γενικά στην μέγιστη τιμή αναφοράς που χρησιμοποιείται κατά το γραμμικό έλεγχο. Παραδείγματος χάριν, στην περίπτωση διαχωριστών αερίων, η x
 max είναι η συγκέντρωση μη διαχωρισμένου, μη αραιωμένου αερίου προσδιορισμού του μεγίστου της κλίμακας. Ακολούθως αναφέρονται ειδικές περιπτώσεις στις οποίες η ένδειξη «max» αναφέρεται σε διαφορετική τιμή:
 (i)
 Στην περίπτωση γραμμικού ελέγχου του ισοζυγίου σωματιδίων, η τιμή m
 max αναφέρεται στην τυπική μάζα ενός φίλτρου σωματιδίων·
 (ii)
 Στην περίπτωση


text:
γραμμικού ελέγχου της ροπής, η τιμή T
 max αναφέρεται στη δηλούμενη από τον κατασκευαστή τιμή κορυφής της ροπής κινητήρα του κινητήρα μέγιστης ροπής που θα υποβληθεί σε δοκιμή.
 δ)
 Στο εκάστοτε προσδιοριζόμενο εύρος τιμών περιλαμβάνονται και οι ακραίες τιμές. Παραδείγματος χάριν, ένα προσδιορισμένο εύρος 0,98-1,02 όσον αφορά την κλίση a
 1 σημαίνει 0,98 ≤ a
 1 ≤ 1,02·
 ε)
 Οι συγκεκριμένοι γραμμικοί έλεγχοι δεν απαιτούνται για συστήματα που ολοκληρώνουν με επιτυχία την επαλήθευση ρυθμού ροής αραιωμένου καυσαερίου που περιγράφεται στην παράγραφο 8.1.8.5. για τον έλεγχο προπανίου ή για συστήματα που συμφωνούν κατά ποσοστό έως ±2% βάσει χημικού ισοζυγίου άνθρακα ή οξυγόνου του αέρα εισαγωγής, του καυσίμου και του καυσαερίου·
 στ)
 Τα κριτήρια a
 1 για τις ποσότητες αυτές πληρούνται μόνο εάν απαιτείται η απόλυτη τιμή της ποσότητας, σε αντίθεση με σήμα το οποίο είναι απλά γραμμικά ανάλογο της πραγματικής τιμής·
 ζ)
 Οι αυτόνομες θερμοκρασίες περιλαμβάνουν τις θερμοκρασίες του κινητήρα και τις συνθήκες του περιβάλλοντος που χρησιμοποιούνται για τη ρύθμιση ή την επαλήθευση των συνθηκών του κινητήρα· τις θερμοκρασίες που χρησιμοποιούνται για τη ρύθμιση ή την επαλήθευση κρίσιμων συνθηκών στο σύστημα δοκιμής· και τις θερμοκρασίες που χρησιμοποιούνται στους υπολογισμούς εκπομπών.
 (i)
 Απαιτούνται οι ακόλουθοι γραμμικοί έλεγχοι θερμοκρασίας: αέρα εισαγωγής· τράπεζας (-ών) μετεπεξεργασίας (για κινητήρες που υποβάλλονται σε δοκιμή με διατάξεις μετεπεξεργασίας σε κύκλους με κριτήρια ψυχρής εκκίνησης)· αέρα αραίωσης για τη δειγματοληψία σωματιδίων (συστήματα CVS, διπλής αραίωσης και μερικής ροής)· δείγματος σωματιδίων· και δείγματος ψύκτη (για συστήματα δειγματοληψίας αερίων που χρησιμοποιούν ψύκτες για την ξήρανση των δειγμάτων)·
 (ii)
 Οι ακόλουθοι γραμμικοί έλεγχοι θερμοκρασίας απαιτούνται μόνο εάν αυτό δηλώνεται από τον κατασκευαστή του κινητήρα: εισόδου καυσίμου· εξόδου αέρα στον ψύκτη του αέρα τροφοδοσίας του θαλάμου δοκιμής (για κινητήρες που υποβάλλονται σε δοκιμή με εναλλάκτη θερμότητας θαλάμου δοκιμής που προσομοιώνει ψύκτη αέρα τροφοδοσίας οχήματος/ μηχανήματος)· εισόδου ψυκτικού στον ψύκτη του αέρα τροφοδοσίας του θαλάμου δοκιμής (για κινητήρες που υποβάλλονται σε δοκιμή με εναλλάκτη θερμότητας θαλάμου δοκιμής που προσομοιώνει ψύκτη αέρα τροφοδοσίας οχήματος/ μηχανήματος)· και λαδιού στο φρεάτιο/ στον κάδο· ψυκτικού πριν από το θερμοστάτη (για υγρόψυκτους κινητήρες)·
 η)
 Οι αυτόνομες πιέσεις περιλαμβάνουν τις πιέσεις του κινητήρα και τις συνθήκες του περιβάλλοντος που χρησιμοποιούνται για τη ρύθμιση ή την επαλήθευση των συνθηκών του κινητήρα· τις πιέσεις που χρησιμοποιούνται για τη ρύθμιση ή την επαλήθευση κρίσιμων συνθηκών στο σύστημα δοκιμής· και τις πιέσεις που χρησιμοποιούνται στους υπολογισμούς εκπομπών·
 (i)
 Οι απαιτούμενοι γραμμικοί έλεγχοι πίεσης είναι οι εξής: περιορισμού αέρα εισαγωγής· αντίθλιψης εξάτμισης· βαρομέτρου· πίεσης μανομέτρου εισόδου CVS (εάν πραγματοποιείται μέτρηση με τη χρήση CVS)· δείγματος ψύκτη (για συστήματα δειγματοληψίας αερίων που χρησιμοποιούν ψύκτες για την ξήρανση των δειγμάτων)·
 (ii)
 Γραμμικοί έλεγχοι πίεσης που απαιτούνται μόνο εάν αυτό δηλώνεται από τον κατασκευαστή του κινητήρα είναι οι εξής: πτώσης πίεσης στον ψύκτη του αέρα τροφοδοσίας του θαλάμου δοκιμής και στον σωλήνα διασύνδεσης (για στροβιλοσυμπιεστές που υποβάλλονται σε δοκιμή με εναλλάκτη θερμότητας θαλάμου δοκιμής που εξομοιώνει ψύκτη αέρα τροφοδοσίας οχήματος/ μηχανήματος)· εισόδου καυσίμου· και εξόδου καυσίμου.
 Πίνακας 8.2
 Συστήματα μέτρησης για τα οποία απαιτείται γραμμικός έλεγχος
 Σύστημα μέτρησης
 Ποσότητα
 Ελάχιστη συχνότητα ελέγχου
 Κριτήρια γραμμικότητας
 a
 SEE
 r
 2


text:
Στροφές κινητήρα
 n
 Εντός διαστήματος 370 ημερών πριν από τη δοκιμή
 ≤ 0,05 % n
 max
 0,98-1,02
 ≤ 2 % n
 max
 ≥ 0,990
 Ροπή κινητήρα
 T
 Εντός διαστήματος 370 ημερών πριν από τη δοκιμή
 ≤ 1 % T
 max
 0,98-1,02
 ≤ 2 % T
 max
 ≥ 0,990
 Ρυθμός ροής καυσίμου
 q
 m
 Εντός διαστήματος 370 ημερών πριν από τη δοκιμή
 ≤ 1 % q
 m,max
 0,98-1,02
 ≤ 2 % q
 m,max
 ≥ 0,990
 Ρυθμός ροής αέρα εισαγωγής
 q
 v
 Εντός διαστήματος 370 ημερών πριν από τη δοκιμή
 ≤ 1 % q
 v,max
 0,98-1,02
 ≤ 2 % q
 v,max
 ≥ 0,990
 Ρυθμός ροής αέρα αραίωσης
 q
 v
 Εντός διαστήματος 370 ημερών πριν από τη δοκιμή
 ≤ 1 % q
 v,max
 0,98-1,02
 ≤ 2 % q
 v,max
 ≥ 0,990
 Ρυθμός ροής αραιωμένων καυσαερίων
 q
 v
 Εντός διαστήματος 370 ημερών πριν από τη δοκιμή
 ≤ 1 % q
 v,max
 0,98-1,02
 ≤ 2 % q
 v,max
 ≥ 0,990
 Ρυθμός ροής καυσαερίων
 q
 v
 Εντός διαστήματος 185 ημερών πριν από τη δοκιμή
 ≤ 1 % q
 v,max
 0,98-1,02
 ≤ 2 % q
 v,max
 ≥ 0,990
 Ρυθμός ροής συστήματος δειγματοληψίας παρτίδας
 q
 v
 Εντός διαστήματος 370 ημερών πριν από τη δοκιμή
 ≤ 1 % q
 v,max
 0,98-1,02
 ≤ 2 % q
 v,max
 ≥ 0,990
 Διαχωριστές αερίων
 x/x
 span
 Εντός διαστήματος 370 ημερών πριν από τη δοκιμή
 ≤ 0,5 % x
 max
 0,98-1,02
 ≤ 2 % x
 max
 ≥ 0,990
 Αναλυτές αερίων
 x
 Εντός διαστήματος 35 ημερών πριν από τη δοκιμή
 ≤ 0,5 % x
 max
 0,99-1,01
 ≤ 1 % x
 max
 ≥ 0,998
 Ισοζύγιο σωματιδίων
 m
 Εντός διαστήματος 370 ημερών πριν από τη δοκιμή
 ≤ 1 % m
 max
 0,99-1,01
 ≤ 1 % m
 max
 ≥ 0,998
 Αυτόνομες πιέσεις
 p
 Εντός διαστήματος 370 ημερών πριν από τη δοκιμή
 ≤ 1 % p
 max
 0,99-1,01
 ≤ 1 % p
 max
 ≥ 0,998
 Μετατροπή αυτόνομων σημάτων θερμοκρασίας από αναλογικά σε ψηφιακά
 T
 Εντός διαστήματος 370 ημερών πριν από τη δοκιμή
 ≤ 1 % T
 max
 0,99-1,01
 ≤ 1 % T
 max
 ≥ 0,998
 8.1.5. Απόκριση συστήματος συνεχούς αναλυτή αερίων και επικαιροποίηση-καταγραφή της επαλήθευσης
 Στην παρούσα ενότητα περιγράφεται μια γενική διαδικασία επαλήθευσης της απόκρισης του συστήματος συνεχούς αναλυτή αερίων και της επικαιροποίησης της καταγραφής. Βλ. παράγραφο 8.1.6. για τις διαδικασίες επαλήθευσης αναλυτών με αντιστάθμιση
 8.1.5.1. Πεδίο εφαρμογής και συχνότητα
 Η επαλήθευση αυτή διενεργείται μετά την εγκατάσταση ή την αντικατάσταση ενός αναλυτή αερίων που χρησιμοποιείται για συνεχή δειγματοληψία. Επίσης, η επαλήθευση αυτή διενεργείται εάν το σύστημα αναδιαμορφωθεί κατά τρόπο που αλλάζει την απόκριση του συστήματος. Η επαλήθευση αυτή απαιτείται για συνεχείς αναλυτές αερίων που χρησιμοποιούνται για δοκιμές μεταβατικών συνθηκών ή κατά βαθμίδες αλλά όχι για συστήματα αναλυτή παρτίδας αερίων ή για συστήματα συνεχούς αναλυτή αερίων που χρησιμοποιούνται μόνο για δοκιμές διακριτής φάσης.
 8.1.5.2. Αρχές μέτρησης
 Η παρούσα δοκιμή επαληθεύει ότι οι συχνότητες επικαιροποίησης και καταγραφής συμφωνούν με τη συνολική απόκριση του συστήματος σε μια αιφνίδια αλλαγή στην τιμή των συγκεντρώσεων στον καθετήρα δείγματος. Τα συστήματα αναλυτή αερίων βελτιστοποιούνται έτσι ώστε η συνολική τους απόκριση σε μια αιφνίδια αλλαγή στη